EDITORIAL 


40 DE ZILE DE LA ÎNVEȘNICIREA 
MITROPOLITULUI NOSTRU 


Joi, 6 noiembrie, la împlinirea a 40 de zile de la tre- 
cerea la cele veșnice a Mitropolitului Nicolae Corneanu, 
Preafericitul Părinte Patriarh Daniel, Locţiitor de Arhie- 
piscop al Timișoarei și Mitropolit al Banatului, înconjurat 
de un sobor de șapte ierarhi ai Sfântului Sinod, a oficiat 
slujba parastasului la Catedrala Mitropolitană din Timi- 
șoara pentru vrednicul ierarh al bănăţenilor. Slujba de 
pomenire a fost precedată de Sfânta și Dumnezeiasca 
Liturghie, săvârşită de un sobor de ierarhi condus de 
Înaltpreasfinţitul Părinte Timotei, Arhiepiscopul Aradu- 
lui. În continuare, slujba parastasului fost oficiată de 
Preafericitul Părinte Patriarh Daniel, înconjurat de un 
sobor de șapte ierarhi, din care au făcut parte: Înaltprea- 
sfinţitul Părinte Timotei, Arhiepiscopul Aradului; Prea- 
sfinţitul Părinte Sofronie, Episcopul Oradiei; Preasfinţitul 
Părinte Nicodim, Episcopul Severinului și Strehaiei; Prea- 
sfinţitul Părinte Lucian, Episcopul Caransebeșului; Prea- 
sfinţitul Părinte Daniil, Episcopul Daciei Felix; Preasfinţi- 
tul Părinte Siluan, Episcopul eparhiei ortodoxe române 
din Ungaria și Preasfinţitul Părinte Paisie Lugojanul, 
Episcop-vicar al Arhiepiscopiei Timișoarei. 


La slujbă au luat parte consilieri din Administraţia 
eparhială, protopopii celor șase protopopiate timișene, 
monahi și monahii, numeroși clerici și credincioşi din 
întreg cuprinsul Mitropoliei Banatului. Alături de aceștia, 
au participat alteţele lor regale Principele Radu și Prin- 
cipesa Margareta, autorităţi locale, reprezentanţi ai vie- 
ţii academice și culturale din orașul de pe Bega, repre- 
zentanţi ai celorlalte culte și confesiuni din Timişoara, 
dar și rude și apropiaţi ai regretatului mitropolit. Cu toţii, 
clerici și laici deopotrivă, auţinut să aducă un pios oma- 
giu celui care a păstorit vreme de 52 de ani Mitropolia 
Banatului și care a reprezentat, înainte de toate, un ade- 
vărat părinte duhovnicesc și tată iubitor. 

Cuvântul Preafericitului Părinte Patriarh DANIEL, la 

slujba parastasului de 40 de zile săvârșită pentru Mitro- 


REDACȚIA 


politul NICOLAE CORNEANU, în Catedrala mitropolitană 
din Timișoara, joi, 6 noiembrie 2014: 


Înaltpreasfinţiile Voastre, 

Preasfinţiile Voastre, 

Preacuvioșşi și preacucernici părinţi, 

Stimate autorităţi, 

Stimaţi reprezentanţi ai cultelor din Timişoara, 
lubiţi credincioși și credincioase, 


Înaltpreasfinţitul Mitropolit Nicolae a fost şi rămâne 
un luminător prin credinţă și cultură, prin suferinţă și 
milostenie. 

După patruzeci de zile de doliu și rugăciune pentru 
odihna sufletului său, vrednicul de pomenire Mitropo- 
litul Nicolae al Banatului rămâne prezent spiritual în 
Eparhia pe care a păstorit-o și în Mitropolia pe care a 
condus-o. Rămâne prezent în multe feluri, și anume în 
memoria celor care l-au văzut și ascultat ori au cores- 
pondat cu eruditul mitropolit: ierarhi, preoţi, diaconi, 
credincioși, autorităţi, reprezentanţi ai altor culte, oameni 
de cultură, prieteni din ţară și din străinătate. Mitropo- 
litul Nicolae al Banatului a fost cunoscut de o mulţime 
de ierarhi ortodocși din întreaga lume, care l-au apreciat 
pentru ţinuta sa, pentru modul său elegant de a vorbi, 
de a arăta respect și frăţietate. El a cunoscut o mulţime 


3 
= 


A 
| (â 
= 


RR 


Li 


Învierea 


de teologi din străinătate, deoarece a participat la foarte 
multe întruniri intercreștine şi interreligioase. 

El este și rămâne prezent printre noi prin moștenirea 
teologică și culturală lăsată Bisericii și societăţii româ- 
neşti. A scris zeci de cărţi, sute de studii și articole, cuvân- 
tări şi cateheze, recenzii și prefețe. Toate au fost scrise 
cu o deosebită erudiție, cu un spirit de echilibru și de 
nuanţare și într-o formă de comunicare elegantă și atrac- 
tivă, profundă și, în același timp, accesibilă. Rămâne 
prezent prin edificiile pe care le-a iniţiat sau patronat: 
multe locașuri de cult (biserici de parohie și mănăstiri), 
construite mai ales după schimbările din 1989, şi multe 
clădiri administrative la Centrul Eparhial şi la Seminarul 
Teologic de la Caransebeș, precum și centre social-filan- 
tropice și culturale pe care le-a iniţiat, le-a dezvoltat și 
le-a susţinut. În mod deosebit, însă, rămâne prezent prin 
iubirea sa părintească, exprimată în rugăciune pentru 
toţi cei apropiaţi și pentru toată eparhia pe care a păs- 
torit-o timp de cincizeci şi doi de ani, întrucât cine s-a 
rugat mult în timpul vieţii pe pământ, se va ruga și în 
ceruri împreună cu îngerii şi sfinţii din Împărăţia Prea- 
sfintei Treimi. 


reciprocă, noi păstrăm nu doar memoria vie a prezenţei 
sale, ci şi modul de comunicare cu sufletul său. Cei dragi 
ai noştri simt rugăciunile noastre, săvârşite pentru ei, 
mai ales prin pomenirea lor la Sfânta Liturghie, prin 
parastase şi prin cinstirea persoanei care a trecut la 
Domnul, mergând la mormânt, prin aprinderea unei 
lumânări, prin depunerea pe mormânt a unei flori. 
Prin toate acestea se realizează o comuniune strânsă 
între cel trecut la Domnul și cei rămași pe pământ. Există 


o mulţime de mărturii în acest sens, și anume, a bucuriei 
exprimate de către sufletul celor care sunt pomeniţi în 
rugăciune. Adesea, cei trecuţi la Domnul se arată în vis 
celor care îi iubesc și îi pomenesc în rugăciune și arată 
bucuria lor, pacea și lumina sufletului, atunci când păs- 
trăm cu ei o legătură profundă de rugăciune. 

Rugăciunea pentru cei adormiţi în Domnul, bazată 
pe credinţa în nemurirea sufletului și aşteptarea învierii 
celei de obște, este o iubire mai tare decât moartea. Sin- 
gura forță mai tare decât moartea, decât timpul și spaţiul 
care separă, este iubirea izvorâtă din rugăciune, iubire 
curată, iubirea sfinţită și unită cu Duhul Sfânt, Cel care 
ne împărtășește nouă și celor pomeniţi iubirea Preasfin- 
tei Treimi. 


7 a i 7 ama 

Lumina, lăsată nouă moştenire de Mitropolitul Nico- 
lae al Banatului, venea din credinţa sa puternică. Cre- 
dinţa puternică a Mitropolitului Nicolae al Banatului a 
fost cultivată constant prin cultură și întărită prin multă 
nevoinţă şi suferinţă, mai precis, printr-o activitate spi- 
rituală și administrativă intensă, multiplă și riguros pro- 
gramată și susținută în timp de sănătate, având multă 
răbdare și discreţie în timp de boală. Nu s-a plâns nimă- 
nui de suferinţa sa. A interiorizat-o atât de mult încât nu 
voia ca ea să se vadă și avea chiar în mijlocul suferinţei 
o puternică și constantă conștiință a responsabilităţii 
pentru instituţie. Nu a văzut nimeni în viaţa sa comodi- 
tate sau delăsare, ci doar muncă stăruitoare și preocu- 
pare permanentă pentru binele Bisericii. 

Lumina credinţei Mitropolitului Nicolae al Banatului 
s-a amplificat mai ales prin practica unei detașări totale 
de lucrurile materiale. După cum s-a constatat și din tes- 
tamentul scris pe care l-a lăsat, el nu a adunat pentru sine 
nici bani, nici obiecte de valoare, nici averi, nici comori. 
Atrăit sobru și modest. A trecut la Domnul sărac în ago- 
niseli materiale, dar bogat în fapte de milostenie, aseme- 
nea Sfântului lerarh Nicolae, ocrotitorul său spiritual. 


Îi mulţumim lui Dumnezeu pentru lumina vieţii sale 
lăsată moştenire nouă tuturor şi ne rugăm ca să-i 
dăruiască pacea şi bucuria sfinţilor din ceruri. 

Veșnica lui pomenire! 

+ DANIEL 
Patriarhul Bisericii Ortodoxe Române 

AMINTIREA MITROPOLITULUI 
NICOLAE CORNEANU 


La vremelnică despărţire de arhipăstorul Arhiepisco- 
piei Timişoarei şi Mitropoliei Banatului, adresăm senti- 
mente de cinstire pentru ierarhul Nicolae Corneanu care 
a avut o îndelungată slujire de arhipăstor al ținuturilor 
bănăţene. De asemenea adresăm cuvinte de preţuire 
pentru toţi cei care i-au fost aproape și l-au cinstit după 
cuviinţă. Am avut ocazia de a asculta cu diferite prilejuri, 
aprecierea şi prețuirea celor care l-au cunoscut. Încă din 
timpul arhipăstoririi în Mitropolia Moldovei, Patriarhul 
Bisericii noastre, Preafericitul Părinte Daniel, făcea refe- 
rire al persoana Mitropolitului Nicolae Corneanu: în 
reședința mitropolitană din Timişoara nu se regăsea un 
portret care să-l reprezinte pe chiriarhul locului. Era și 
aceasta o virtute filocalică! 

În ultimii ani l-am întâlnit de mai multe ori pe 
Arhiepiscopul şi Mitropolitul Nicolae Corneanu. 

+ TIMOTEI PRAHOVEANUL 
Episcop-vicar al Arhiepiscopiei Bucureștilor 


Era o persoană modestă, binevoitoare, deschisă pen- 
tru dialog. Cred că a împrumutat din scrierile filocalice 
o parte din trăsăturile cuvioşilor de care s-a apropiat prin 
strădaniile tinereţilor sale. 

În vremea slujirii mele ca Reprezentant al Patriarhiei 
Române la Locurile Sfinte şi Superior al Aşezămintelor 
româneşti de la lerusalim, lordan şi lerihon ne-a acordat 
un ajutor financiar pentru restaurarea şi înfrumusețarea 
lăcaşurilor româneşti din Ţara Sfântă. 

Suntem recunos-cători pentru acest gest şi-L rugăm 
pe Dumnezeu să-l răsplătească bunăvoința. 

Apreciind îndelungata și statornica slujire de peste 
70 de ani în Ogorul Domnului, înălțăm cu smerenie rugă- 
ciune către Părintele Îndurărilor pentru iertarea păcate- 
lor și odihna sufletului său. 

STABILIREA CANDIDAȚILOR PENTRU FUNCŢIA DE 
ARHIEPISCOP AL TIMIȘOAREI ȘI MITROPOLIT AL 
BANATULUI 


Întrunirea Sinodului Mitropolitan. Joi, 6 noiembrie 
2014, la reşedinţa mitropolitană din Timișoara, a avut loc 
ședința de lucru a Sinodului Mitropolitan al Mitropoliei 
Banatului, prezidată de către Preafericitul Părinte Patriarh 
Daniel, Locţiitor de Arhiepiscop al Timişoarei și Mitropo- 
lit al Banatului, la care au participat: Înaltpreasfinţitul 
Părinte Timotei, Arhiepiscopul Aradului, Preasfinţitul 
Părinte Lucian, Episcopul Caransebeșului și Preasfinţitul 
Părinte Paisie Lugojanul, Episcop-vicar al Arhiepiscopiei 
Timişoarei. În cadrul acestei şedinţe, Preafericirea Sa a 
prezentat membrilor Sinodului Mitropolitan lista apro- 
bată a ierarhilor eligibili pentru slujirea de Arhiepiscop al 
Timişoarei și de Mitropolit al Banatului. Sinodul Mitropo- 
litan, în conformitate cu prevederile Statutului pentru 
organizarea și funcţionarea Bisericii Ortodoxe Române, a 
pecialt, prin consultare deschisă, urmată de vot secret 
pecialtive, o listă cu doi candidaţi dintre ierarhii eligibili 
pentru slujirea de Arhiepiscop al Timişoarei şi de Mitro- 
polit al Banatului. Aceștia sunt următorii: 

1. Preasfinţitul Părinte Dr. Lucian Mic, Episcopul 
Caransebeşului 

2. Preasfinţitul Părinte Dr. Sofronie Drincec, Epi- 
scopul Oradiei 

Lista celor doi candidaţi stabiliţi de către Sinodul 
Mitropolitan va fi prezentată în ședința pecial de con- 
sultare a acestuia cu Adunarea eparhială extinsă a Arhi- 
episcopiei Timişoarei, în ziua de 7 noiembrie 2014, înce- 
pând cu ora 10%. 

Întrunirea Adunării Eparhiale extinse a Arhiepisco- 
piei Timișoarei. Vineri, 7 noiembrie 2014, la reşedinţa 
mitropolitană din Timișoara s-a desfășurat ședința pecial 
a Sinodului Mitropolitan al Mitropoliei Banatului de con- 
sultare a Adunării eparhiale extinse a Arhiepiscopiei 
Timișoarei, prezidată de către Preafericitul Părinte Patri- 
arh Daniel, Locţiitor de Arhiepiscop al Timișoarei și Mitro- 
polit al Banatului, în vederea desemnării candidaţilor 
eligibili pentru slujirea de Arhiepiscop al Timișoarei și de 
Mitropolit al Banatului. 

Pe lângă ierarhii Sinodului Mitropolitan, la această 
şedinţă au participat membrii Adunării eparhiale a Arhi- 
episcopiei Timișoarei, membrii clerici și mireni din Arhi- 
episcopia Aradului și Episcopia Caransebeșului, delegaţi 
în Adunarea Naţională Bisericească, decanul Facultăţii 
de Teologie, Ilarion Felea”din Arad și directorul Semina- 
rului Teologic „loan Popasu” din Caransebeș. 

La începutul ședinței, Preafericitul Părinte Patriarh 
Daniel, în calitate de Locţiitor de Arhiepiscop al Timișoa- 
rei și Mitropolit al Banatului, a expus cerinţele pastorale 


_ > 
ale Mitropoliei Banatului și a prezentat lista celor 2 ierarhi 
eligibili pentru slujirea de Arhiepiscop al Timișoarei și 
de Mitropolit al Banatului, stabilită de Sinodul Mitropo- 
litan al Mitropoliei Banatului în ședința sa de lucru din 
6 noiembrie 2014. 

Preafericirea Sa a solicitat, apoi, prin vot deschis, opi- 
nia Adunării eparhiale și a delegaților de drept privind 
menţinerea listei cuprinzând numele celor 2 candidaţi 
sau completarea ei motivată cu încă un candidat dintre 
ierarhii eligibili (art.129, alin.4 din Statutul pentru orga- 
nizarea şi funcţionarea Bisericii Ortodoxe Române). 

În urma acestei consultări, Adunarea eparhială 
extinsă a decis, prin vot deschis, completarea motivată 
a listei cu cei 2 candidaţi eligibili stabilită de către Sino- 
dul Mitropolitan al Mitropoliei Banatului cu încă un can- 
didat din lista ierahilor eligibili aprobată şi comunicată 
de Patriarhul României. Potrivit prevederilor statutare, 
a fost organizată votarea secretă cu buletine de vot la 
finalul căreia numele Înaltpreasfinţitului Părinte 
Arhiepiscop loan Selejan, Episcopul Covasnei şi 
Harghitei, a fost adăugat pe lista celor 2 candidaţi eli- 
gibili întocmită de către Sinodul Mitropolitan. 

Lista candidaţilor eligibili pentru slujirea de Arhiepi- 
scop alTimişoarei și de Mitropolit al Banatului, în ordinea 
dipticelor, întocmită de Sinodul Mitropolitan al Mitro- 
poliei Banatului și completată de Adunarea eparhială 
extinsă a Arhiepiscopiei Timișoarei este compusă din: 

1. Înaltpreasfinţitul Părinte Arhiepiscop onorific 
loan Selejan, Episcopul Covasnei şi Harghitei 

2. Preasfinţitul Părinte Dr. Lucian Mic, Episcopul 
Caransebeșului 

3. Preasfinţitul Părinte Dr. Sofronie Drincec, Epi- 
scopul Oradiei 

Această listă va fi comunicată Sfântului Sinod în vede- 
rea alegerii viitorului mitropolit al Banatului. 


BIROUL DE PRESĂ AL ARHIEPISCOPIEI TIMIȘOAREI 

ACTUALITATEA VIEŢII DE RUGĂCIUNE 
ÎN CONTEXTUL CRIZEI MORALE, SOCIALE 
ȘI FAMILIALE 


Trăim într-o lume secularizată și desacralizată, în care 
omul își asumă puterea egocentrică de a trăi fară Dum- 
nezeu. Antropocentrismul biologizant scoate în evi- 
denţă instinctele umane și promovează forţa ca virtute 
de prim ordin. Declarând moarte lui Dumnezeu şi anu- 
lând noţiunea de păcat, omul trăieşte însă însingurarea 
obsedantă a vieţii, derutată de nesiguranţă şi anarhie. 
Trăim astfel într-o lume în care nu fără justificare se 
spune mai mult ca oricând că „existenţa în lume” este 
dominată de obsesia „grijii şi a „morţii”. Deși ştiinţa a 
făcut progrese uimitoare, pe care omul folosindu-le ar 
trebui să beneficieze de liniștea pe care o aduce o viaţă 
comodă, totuşi obsesia nemiloasă a,„clipei”îl angajează 
mereu în acţiune, încât angoasa îi aduce neliniştea apă- 
sătoare a stresului... 

Pe de altă parte, cotidianul îl confruntă pe om cu lip- 
surile materiale însoţite de tot cortegiul lor de boli şi 
suferinţe, ţinându-l într-un permanent conflict dramatic 
şi de multe ori tragic cu societatea din care face parte, 
continuându-se aceeaşi și mereu aceeași „ruptură” 
nedreaptă dintre oameni: unii„bălăcindu-se”în,„abuzul” 
civilizaţiei, iar altora lipsindu-le chiar minimul trai 
decent... 

Pentru unii ca aceștia,,„lupta vieţii” continuă de multe 
ori până la epuizare, iar cei ce nu mai pot alerga, aban- 
donează capitulând fatal, fară drept de apel... Dar de 
cele mai multe ori, în cursa disperată de căutare a reme- 
diului, pentru a obţine mult așteptata „deconectare', 
omul se aruncă în valul tumultuos al plăcerilor și destră- 
bălărilor... 

Alteori îşi refugiază căutările sufletului în tot felul de 
ideologii, concepţii şi practici obscure şi oculte, în care 
se cufundă fară discernământ, fiindcă acestea îi promit 
mult căutatul leac al zbuciumului său terorizant... 

Și dacă nu-l găsește într-o parte, îl caută mereu în 
alta, și rămâne totdeauna nemulţumit cu sine însuși. lar 
dacă goliciunea și zădărnicia vieţii îi apasă tot mai mult 
sufletul, caută refugiul în surogate de tot felul, sau în 
rătăcirea alcoolului, fară a-și mai pune problema dezas- 
trelor morale şi sociale ce vor urma... 

lată că, scoțând pe Dumnezeu din sufletul omenesc, 
nimeni și nimic nu-l poate înlocui. Sufletul rămâne 
decompensat, fiindcă toate ideologiile politice și toate 
concepţiile filosofice, și chiar progresul uluitor al ştiinţei, 
care i-au promis omului fericirea în afara lui Dumnezeu, 
nu s-au ţinut de cuvânt... Sufletul fară Dumnezeu a 
rămas un înstrăinat căutător al propriei identități, iar 


Preot prof. dr. SORIN COSMA 


viaţa socială în care trăiește devine de multe ori un labi- 
rint în care își încurcă propria existenţă prin căutări ste- 
rile, fară finalitate, jucate la roata norocului și ironizate 
de zâmbetul destinului necruţător... 

Aceste realităţi dramatice, apăsătoare și de multe ori 
tragice ale existenţei umane impun supremaţia spiritu- 
lui la baza ordinii sociale și economice. Numai spiritul 
animat de iubirea lui Dumnezeu poate temelui și stator- 
nici adevăratul mod al convieţuirii sociale. 

Chiar setea de dreptate este dovada faptului că nu 
trebuie uitat aportul spiritului în viaţa socială. Relaţiile 
social-economice se temeluiesc de asemenea statornic 
şi solid pe relaţiile moral-spirituale. Prin libertatea sa, 
sufletul poate fi ridicat spre zările de lumină ale virtuţii 
sau poate orbecăi rătăcitor în întunericul distrugător al 
patimilor. O societate care vrea să asigure ordinea și pro- 
gresul membrilor ei va trebui să aibă în vedere această 
realitate. Prin revolte se pot schimba stăpânii, dar supu- 
şii nedreptăţii rămân mereu, și numărul lor va crește. 

De fapt, ce deosebire este între stăpânul detronat și 
stăpânul cel nou? Dacă stăpânul fară inimă este răstur- 
nat de pe tron, rezultatele sunt minime și satisfacţiile 
neînsemnate, fiindcă a fost detronat numai chipul de 
lut sau de came, dar același suflet robit de patimi stăpâ- 
nește vrerile sociale. Lumea va păși mai departe din 
decadenţă în decadenţă, și plină de ură va continua lupta 
nimicitoare dintre fraţi.! 

De aceea putem spune că singurul remediu al dure- 
rii umane stă în convertirea ei către zările iubirii divine. 
Dar numai cel ce se roagă cu adevărat simte și înţelege 
acest adevăr Cei ce cred că Dumnezeu este departe de pro- 
blema socială, și deci rugăciunea nu este necesară, exclamă: 
mare este puterea sufletului, înțelegând prin această, putere', 
forţa lui distrugătoare. Dar prin aceasta ei dovedesc că nu au 
înţeles nimic din problematica societăţii umane; căci puterea 
sufletului este mare și frumoasă mai ales pe cărările de lumină 
ale desăvârșirii. lar această desăvârşire este lucrarea harului 
rugăciunii, care realizează puterea sufletului în Dumnezeu: ea 
mută munții, răstoarnă barierele nedreptăţilor sociale, schim- 
bând însăși fizionomia vieţii umane și sociale. 

Rugăciunea face ca inima omului să acţioneze totdeauna 
cu milă și dreptate. Dovadă efaptul că stăpânii creștini-oameni 
de conștiință - cărora li se servește nu din frică sau cu ură, ci 


1 Diacon Nicolae Mladin, Despre rugăciune, în Revista Teo- 
logică, nr. 3-4 / 1940, p. 96. 

2 Ibidem, p. 103. 

3 Ibidem. 

din dragoste, împotriva acestora nu se ridică niciodată mur- 
murul protestatar al revoltei. 

Prin urmare, darul social al rugăciunii este iubirea practică 
şi activă, fiindcă, împărtăşindu-ne prin rugăciune de iubi- 
rea divină, facem ca această iubire să devină vie și rodi- 
toare faţă de viaţa semenilor noștri. Cei ce se împărtășesc 
prin rugăciune de iubirea lui Hristos au fost în stare să 
sângereze, jertfindu-se nu numai pentru rănile sufletești, 
ci şi pentru toate durerile fizice ale omenirii. Ei vedeau 
pe Hristos jertfindu-se în diversele feţe ale suferinţei 
umane și, făcând roditoare iubirea lui Hristos primită 
prin harul rugăciunii, au început să apară în lume operele 
samarineanului milostiv, concretizate în spitale, orfeli- 
nate, azile, pentru salvarea victimelor mizeriei sociale... 

De aici vedem că ancorarea vieţii sociale în sfera 
exclusivă a economicului se axează pe instabilitate şi 
revoltă. Susţinută însă de duhul jertfelnic al dragostei 
izvorâte din sufletul îngenuncheat la rugăciune, dina- 
mizează creator viaţa socială. 

Dar acum se cuvine să precizăm că în contextul vieţii 
sociale la care ne-am referit nu e vorba de simpla rugă- 
ciune ocazională, rostită după tipicul cărţilor de cult... 
Și aceasta își are sensul și importanţa ei... Noi ne referim 
însă la aspectul de maximă profunzime a rugăciunii, prin 
care pătrundem în adâncul de taină a Sfintei Treimi, pen- 
tru ca, împărtășindu-ne de harul îndumnezeitor al iubi- 
rii, să punem la temelia societăţii umane raza luminii 


4 Ibidem, p. 96. 


divine călăuzitoare. lar aceasta nu este simpla rugăciune, 
ci viaţa de rugăciune. 

Precum „fierul își schimbă culoarea și devine malea- 
bil, tot astfel și sufletul omenesc prin rugăciune, sub 
acţiunea harului, își schimbă faţa, progresând în asemă- 
narea cu Dumnezeu, și devenind o unealtă a puterii 
divine în lume, un cristal pur ce răsfrânge măririle lui 
Dumnezeu printre oameni. 

Cel ce atinge culmile rugăciunii harice simte cu ade- 
vărat că nu e el cel ce trăiește, ci Dumnezeu cel sălășluit 
într-însul. Viaţa de rugăciune e viaţa în Dumnezeu, sau 
viaţa lui Dumnezeu în noi. 

Ea este un ferment activ de transformare a sufletului 
uman: e puterea care răstoarnă glia sufletului; facând-o 
să dea rod însutit, sub ploaia darurilor divine și harului 
de sus. Prin rugăciune simţim prezenţa lui Dumnezeu 
în noi, şi acţiunea noastră devine acţiune teandrică: 
lucrăm în lume ca fii ai lui Dumnezeu, după asemănarea 
lui Dumnezeu”: 

Din cele până aici expuse, vedem că viaţa de rugă- 
ciune poate schimba în bine chipul acestei lumi, prin 
înnoirea vieţii omului, pătrunsă de iubirea lui Hristos. 
Viaţa de rugăciune, curăţind sufletele oamenilor de 
păcate și patimi, le angajează pe drumul virtuţilor creș- 
tine, menite să statornicească sfinţenia vieţii și împărăţia 
lui Dumnezeu pe pământ. 

În altă ordine de idei, referindu-ne la importanţa vieţii 
de rugăciune în familie, vom urmări în continuare ple- 


5 Ibidem, p. 9%. 


Învierea 


doaria lui Marko Rupnik în acest sens: „Este esenţial ca 
perechea de îndrăgostiţi ce se pregătește pentru căsă- 
torie să înveţe să se roage împreună. 

Am văzut deja că momentele de însoţire a celuilalt 
cu rugăciunea de mulţumire sau de cerere (fiecare pe 
cont propriu) sunt numeroase. A se ruga împreună însă 
este foarte diferit. Rugăciunea este o realitate relaţională. 
Omul, cu ajutorul lui Hristos, cu lumina și puterea Spiri- 
tului Sfânt, încearcă, cu toată fiinţa lui, să instaureze un 
raport personal cu Dumnezeu. 

Aceasta înseamnă că rugăciunea adânceşte și întă- 
rește caracterul relaţional al inimii umane. Deoarece 
îndrăgostirea este exact trezirea relaţionalităţii în individ 
şi duce la comuniune între persoane - doar în momen- 
tul acela se împlineşte iubirea - se înţelege imediat 
importanţa rugăciunii. Raportul cu celălalt înseamnă 
ieşire din sine însuși, recunoaşterea celuilalt și instaura- 
rea unei relaţii fidele și stabile. 

Rugăciunea este o deschidere progresivă a relaţiei 
înspre celălalt, până la recunoașterea unei prezenţe ce 
„alimentează” dorinţa ca celălalt să-și împlinească planul 
cu cel ce se roagă. Rugăciunea argumentează conștiința 
fidelității și a stabilităţii. 

Se observă imediat deci, cât de legată este rugăciu- 
nea cu relaţionalitatea creatoare și, prin urmare, cu îndră- 
gostirea. Mai mult, cele două persoane se însoțesc reci- 
proc înaintea lui Dumnezeu, fiecare simte în ce raport 
se află celălalt cu Dumnezeu. încet, încet, rugăciunea va 
pătrunde și va defini dragostea lor. 

Astfel, rugăciunea îi va ajuta pe cei doi să înţeleagă, 
progresiv, că sunt făcuţi pentru iubirea conjugală și să 
primească această iubire ca pe o misiune pe care le-a 
încredinţat-o Dumnezeu, pentru ca iubirea însăși, prin 
ei, să apară în lume. Iniţial rugăciunea poate fi spontană, 
sau biblică, scurtă (rugăciuni scurte repetate deseori 
împreună), dar progresiv, rugăciunea însăși, ce evolu- 
ează o dată cu iubirea lor, îi va face să se roage împreună 
cu Biserica, va deveni liturghie. 

A se ruga împreună și a participa la viaţa de rugăciune 
a Bisericii, înseamnă și „exerciţiu” de acceptare a obiec- 
tivităţii vieţii celuilalt. Este vorba de a-l accepta pe acel 
Hristos prezent în Evanghelii, un Hristos euharistie și nu 
unul visat, imaginat, intim. 

Prin urmare, rugăciunea va deveni reală, parte din 
viaţa concretă ce va duce tot la viaţă. Prin intermediul 
rugăciunii cu Hristos cel adevărat, până și lucrurile neplă- 
cute, dificile, momentele dramatice vor fi absorbite de 
rugăciune, iar cei doi le vor vedea într-o lumină nouă. 
Această lumină pune în evidenţă semnificaţia cea mai 
profundă a lucrurilor, semnificaţie legată de-acum îna- 
inte de iubire” 


6 Marko Rupnik, Serghei Averintev, Adam şi coasta sa. Spir- 
itualitatea iubirii conjugale (Roma, 1996), trad. rom. Constan- 
tin Hadarag, Ed. Ars Longa, lași, 1998, p. 53-54. 


De aici putem înţelege mai bine că familia devine cu 
adevărat o,„biserică în miniatură”! - cum spunea Sfântul 
loan Gură de Aur - atunci când deopotrivă soţii și copiii 
obișnuiesc să se roage împreună. 

Se spune adesea că la iubirea sacră familială un rol 
hotărâtor îl are relaţia de colaborare eficientă a soţilor, 
la care se adaugă nașterea, creșterea și educaţia copiilor. 
Cu atât mai mult sacralitatea iubirii familiale este între- 
ţinută ca o flacără de lumină mereu aprinsă prin rugă- 
ciune. Am adăuga și postul, precum și psalmodierea și 
participarea la viaţa Bisericii, care în fond sunt tot moduri 
de exprimare a rugăciunii. 

Prin harul rugăciunii în viaţa familială, „credinţa ca 
rod al Duhului” (Galateni 5, 22) va fi statornică şi tot mai 
mult,lucrătoare prin dragoste” (Galateni 5, 6), menţinând 
astfel fidelitatea conjugală ca pace și bucurie sfântă, pe 
măsură să înfrunte și să depășească greutăţile inerente 
vieţii, precum și ispitele venite din toate părțile. 

Rugăciunea va fi în acest caz și un mijloc esenţial în 
educarea copiilor. Dacă este de toţi admis faptul că 
factorul prim și esenţial în educarea copiilor este fami- 
lia, va trebui să venim cu precizarea că educaţia mai 
întâi se învaţă din îndemnurile și exemplul părinţilor, 
dar ea constituie în același timp și un exerciţiu pentru 
formarea deprinderilor religios- morale. Nu a unor 
deprinderi reci și mecanice, ci încălzite de puterea 
iubirii părintești. 

Dar prin nimic nu-și va dovedi iubirea eficienţa şi sta- 
tornicia, dacă nu va începe și nu va arde la candela rugă- 
ciunii. Niciodată nu va uita copilul iubirea sinceră a 
mamei care-i va împreuna pentru prima dată mâinile și 
va rosti alături de el prima rugăciune... Va rămâne veș- 
nic întipărită în sufletul omului iubirea părinţilor con- 
cretizată, de pildă, în rugăciunea și colindele de Crăciun, 
sau rugăciunea și ciocnirea oului roşu cu intonarea în 
comun a imnului învierii, de Paști. 

Dar deprinderile nu se creează numai prin rugăciunea 
de la Crăciun și de la Paști. Singure acestea vor rămâne 
nostalgii pierdute în caierul vremii şi în amurgul uitării, 
dar nu vor avea finalitatea fortificării caracterului reli- 
gios-moral al adevăratului creștin, pe care îl aduce rugă- 
ciunea. 

Pentru acest motiv, atât educarea copiilor, cât și 
comunicarea reciprocă între soţi a calităţilor și corecta- 
rea defectelor, impune ca rugăciunea să devină o con- 
stantă vie a comuniunii familiale, prin care fiecare mem- 
bru să-și întărească forțele morale în lupta vieţii, simțind 
necontenit prezenţa iubirii lui Dumnezeu în viaţa lui. 

Prin rugăciune, faptele omenești vor deveni roadele 
unui pom de toţi căutat, iar familia o oază în care omul 
se va regăsi pe sine însuși în comuniunea iubirii lui 
Dumnezeu. 


7 Omilia 20 la Efeseni, PG. 62, 143. 

ICOANE „REVELATE” ALE PĂRINTELUI ARSENIE BOCA 


Cunoscut în rândurile credincioșilor de astăzi drept 
„Sfântul Ardealului”, părintele Arsenie Boca (1910-1989) 
a rămas în conştiinţa Bisericii Ortodoxe Române, drept 
unul dintre cei mai de seamă duhovnici și mărturisitori 
ai credinţei dreptmăritoare în vremuri de tulburare și de 
prigonire pentru Biserics lui Hristos de pe aceste melea- 
guri. Învățăturile şi scrierile sale, precum și întreaga sa 
viaţă, dau mărturie despre bogăţia spirituală pe care 
părintele Arsenie Boca a dobândit-o prin lucrarea haru- 
lui dumnezeiesc și pe care a împărtășit-o tuturor celor 
care au dorit să se apropie cu inimă smerită de Dumne- 
zeu. 

Mii de oameni au aflat alinare durerilor trupești și 
suferințelor sufletești prin sfaturile primite de la duhov- 
nicul Arsenie, atât prin cuvintele de învăţătură rostite cu 
prilejul sfintelor slujbe, cât și prin sfătuirea cea de taină 
din cadrul spovedaniei. 


GEORGE GIURGIU 


În anul 1959, când sfinţitul părinte a fost oprit de la 
slujire şi i s-a interzis să mai poarte ţinuta călugărească, 
la intervenţia și insistența regimului totalitar ateu, s-ar 
fi crezut că lucrarea duhovnicească la care Dumnezeu îl 
chemase pe părintele Arsenie luase sfârșit. Nu a fost așa. 
Mântuitorul Hristos, Marele Arhiereu, a lucrat în 
continuare în viaţa creștinilor prin persoana părintelui 
Arsenie, însă, într-un alt chip, la fel de profund și de sen- 
sibil ca mai înainte, nu prin slujirea la Sfântul Altar, ci, 
prin slujirea de pictor iconar. Părintele fusese înzestrat 
de Dumnezeu din tinereţe cu un deosebit talent artistic, 
pe care l-a fructificat și dezvoltat la Şcoala de Belle-Arte 
din Bucureşti. Darul slujirii iconografice a însemnat o 
binecuvântare de la Dumnezeu pentru părintele din 
momentul opririi sfinţiei sale de la slujbele Bisericii. Prin 
icoane, părintele reușea să transmită tot ceea ce altădată 
putea să spună într-o predică, astfel încât, la fel ca și 

scrierile sale, icoanele pictate de părintele Arsenie au 
rămas pentru noi cei de astăzi o mărturie sensibilă şi 
concretă a dragostei sale nemărginite pentru Dumnezeu 
și pentru semeni. 

Din punct de vedere artistic, icoanele părintelui 
reprezintă ceva unicat în Biserica Ortodoxă. Cu toate că 
nu corespund limbajului bizantin (limbajul cel mai potri- 
vit pentru transmiterea prin intermediul culorii a învă- 
ţăturii de credinţă a Bisericii Otodoxe), reprezentările 
sale iconografice respectă canonul și normele impuse 
de Biserică cu privire la icoană. Icoanele părintelui se 
prezintă ca adevărate file de Scripură, deseori imaginea 
fiind însoţită de un text ce rezumă întregul mesaj. Privită 
în ansamblu, pictura bisericii “Sfântul lerarh Nicolae” de 
la Drăgănescu, din apropierea Bucureștiului, la care 
părintele a lucrat 15 ani, poate fi percepută ca o mărtu- 
rie testament, fiind încărcată cu numeroase mesaje şi 
îndemnuri de-a dreptul profetice pentru credincioșii de 
astăzi și pentru cei de mâine ai Bisericii lui Hristos. Icoa- 
nele sfinţiei sale pot fi numite pe drept cuvânt, revelații”, 
întrucât, potrivit numeroaselor mărturii ale celor care 
l-au cunoscut îndeaproape, acestea au fost realizate în 
urma unor momente deosebite de înaltă trăire duhov- 
nicească și de cercetare a harului dumnezeiesc. Nu 
puţine sunt mărturiile care spun că părintele a pictat 
ceea ce Dumnezeu i-a descoperit. Cu siguranţă, acest 
lucrut este întărit și de faptul că în toată istoria artei bise- 
riceşti nu s-a mai întâlnit o astfel de exprimare artistică 
cu un asemenea ecou profetic şi teologic deopotrivă. 
Însă, pentru a putea pătrunde taina acestor imagini este 
nevoie de o anumită pregătire. 

Chiar dacă, icoanele sale impresionează privitorul de 
la prima vedere, sensul acestora poate fi pătruns doar 
după o cercetare mai detaliată a tuturor elementelor şi 
a simbolurile ce se regăsesc în compoziţie. Aşadar, este 
nevoie de a trece dincolo de culoare și de formă, pentru 
a putea ajunge la esenţa și la taină. Fin cunoscător al 
Teologiei, părintele Arsenie Boca a reușit să propovădu- 
iască prin„glasul culorilor”întreaga Învăţătură a Bisericii, 
punând totodată în culoare și numeroasele descoperi 
dumnezeiești de care s-a învredncit prin mila și dragos- 
tea lui Dumnezeu. Mulţi dintre cei care au văzut pentru 
prima oară icoanele părintelui Arsenie au rămas profund 
impresionați de bogăţia artistica a compozițiilor și de 
încăcătura duhovnicească pe care acestea le posedă. Pe 
drept cuvânt, se poate spune că părintele a pus în 
culoare tot ceea ce a trăit şi a experiat pe plan 
duhovnicesc. A vorbi despre icoanele sale la superlativ 
strict din punct de vedere artistic ar însemna o diminu- 
are a sensului şi a semnificației acestora. Este nevoie de 
o aprofundare teologică şi duhovnicească pe măsură 
pentru a desluși taina pe care o ascunde imaginea. Acest 
lucru este demonstrat și de faptul că nu este deajuns să 
reproduci mimetic din punct de vedere formal o icoană 


a părintelui Arsenie pentru a realiza o capodopedă artis- 
tică de aceeași anvergură spirituală. 

Stilul artistic abordat de marele duhovnic, cu totul 
străin-am putea spune- de arta bisericească tradiţională, 
specifică Bisericii Ortodoxe cu rădăcini profunde în arta 
Bizanțului, își găseşte argumentul în particularitatea sa 
de a fi„revelat”, zămislit în urma unor trăiri personale de 
înaltă profunzime spirituală și de contemplare în duh a 
harului dumnezeiesc. Doar așa poate fi explicat avântul 
inovator al părintelui în creaţia sa artistică și procedeele 
stilistice abordate, ce nu îşi găsesc originile în limbajul 
iconografic tradiţional. Trebuie subliniat însă faptul că 
inovațiile aduse de părintele în maniera de realizare a 
icoanelor sale nu trec dincolo de“canon”, ci rămân fidele 
canonului iconografic stabilit de Biserică. Un exemplu 
elecovent în acest sens este faptul că îndrumările vechi- 
lor erminii de pictură cu privire la modul de reprezentare 
al Mântuitorului Hristos, al Maicii Domnului și al sfinţilor 
este respectat de părinte cu stricteţe, chiar dacă limba- 
jul artistic este apropiat mai mult de pictura naturalistă, 
iar nu de cea bizantină. 

Cu toate acestea, se poate întrezări cu ușurință, duhul 
ortodox” pe care aceste reprezentări îl poartă, accentul 
fiind pus pe încărcătura duhovnicească a celor repre- 
zentate, iar nu pe forma și structura acestora. Compozi- 
ţia icoanelor este dominată de geometria și acurateţea 
desenului, iar culoarea înveșmântează icoana într-o 
paletă largă de nuanţe și tonuri, aflate într-o deplină 
armonie și într-un echilibru cromatic desăvârșit. Persoa- 
nele și elementele reprezentate nu au nimic din greu- 
tatea materiei sensibile, precum găsim în tablourile 
religioase apusene, ci sunt tranfigurate şi eliberate de 
orice surplus și detaliu de prisos. Dimpotrivă, sfinţii din 
icoanele părintelui Arsenie Boca primesc o aură și înfă- 
ţișare angelică, fiind eliberaţi de greutatea trupului stri- 
căcios şi înveșmântași în haine luminoase, ce plutesc în 
adierea lină a harului divin. Chipurile devin luminoase 
ca zăpada și sunt înconjurate de o aureolă ce încunu- 
nează precum un soare întreg trupul, luminând tot câm- 
pul icoanei, iar cel care o privește este pătruns în chip 
tainic de un fior al neputinței și smereniei în faţa plinăţii 
şi a frumuseţii celor reprezentate. 

Chiar dacă, dorinţa sa fierbinte - de a mai sluji pentru 
ultima oară Sfânta şi Dumnezeiasca Liturghie - nu s-a 
mai împlinit, părintele Arsenie Boca, prin slujirea de pic- 
tor iconar, s-a învrednicit de marele dar al Mântuitorului 
Hristos de a pune în culoare pe pereţii bisericii de la 
Drăgănescu Liturghia Cerească, pe care îngerii din ceruri 
o săvârșeşc înaintea Tronului Preasfintei Treimi. Cu sigu- 
ranţă, odată cu mutarea sa la Ceruri, părintele slujeşte 
înaintea Marelui Arhireu Hristos și se roagă neîncetat 
pentru noi înaintea lui Dumnezeu, iar prin învăţăturile, 
scrierile şi icoanele sale ne călăuzeşte şi ne însoţeşte 
tainic pe Cărarea Împărăției. 


Învierea 


125 DE ANI DE ACTIVITATE CORALĂ LA FĂGET 


Orașul Făget, sediu de protopopiat, important centru 
administrativ al zonei numită și Ţara Făgetului, localitate 
înconjurată de păduri cu fagi seculari, de la care își trage 
şi numele, unde românul bănăţean frate cu codrul și-a 
alinat necazul în doină și își manifesta puţinele bucurii 
în cântec, are o activitate corală veche pusa în slujba lui 
Dumnezeu și a neamului românesc. 

Anul 1889, anul în care s-a construit și biserica, este 
începutul activităţii corale la Făget, când la îndemnul 
vrednicului protopop Sebastian Olariu un grup de 40 
de credincioși sub bagheta dirijorului Traian Unipan, 
învăţător în Făget, pun bazele“Corului Plugarilor” deve- 
nit peste ani “Corul Doina”. Acest cor va reprezenta cu 
cinste Făgetul atât la slujbele din biserică cât și la mani- 
festări corale de prestigiu din zona Lugoj-Făget. 

În anul 1946 în Făget se va înfiinţa un nou cor numit 
“Lira”, care va activa mai mult în domeniul laic la casa de 
cultură. Cu timpul acest cor va fuziona cu corul“Doina”și 
va activa doar în domeniul religios din cauza noii orientări 
politice a ţării noastre produsă pe la mijlocul secolului XX. 

Corul făgeţean și-a continuat activitatea în toţi anii 
în care biserica a fost marginalizată, desăvârşindu-și acti- 
vitatea în spaţiul bisericesc, iar după anul 1989 a rede- 
venit ce a fost odininioară participând la numeroase 
activităţi bisericești şi culturale de elită. 

În aceşti ani corul a dat răspunsuri la mai multe Sfinte 
Liturghii arhiereşti prilejuite de sfinţirea unor biserici din 
zonă între care amintim bisericile din Făget, Băteşti, 

Protopop BUJOR PĂCURAR 
Drăgsineşti, Povergina, Mănăştiur sau la liturghiile 
oficiate la mănăstiri cu prilejul unor pelerinaje, aici 
amintim mănăstirile Româneşti, Luncani, Hodoş-Bodrog, 
Feredeu, Crişan şi altele. Corul bisericii din Făget a 
participat în ultimii ani la multe festivaluri corale şi de 
colinde în parohiile Gătaia, Recaş, Ghiroda, Făget, fiind 
răsplătit cu nenumărate diplome. 

Astăzi corul numară 40 de membrii conduși de Elena 
Barbu și Mariana Franţescu, care în duminici și sărbători 
dau răspunsurile liturgice la biserica cu hramul “Ador- 
mirea Maicii Domnului” din Făget, onorând și alte invi- 
taţii la parohiile din jurul Făgetului. 

Cu prilejul aniversării a 125 de ani de activitate corală 
neîntreruptă, corul făgeţean a confecţionat un steag 
jubiliar, care a fost sfinţit duminică 9 noiembrie 2014 de 
protopopul Făgetului Bujor Păcurar dimpreună cu pre- 
oţii celor două parohii, loan Jurj şi Cristian Farcaș, în 
prezenţa autorităţilor locale, a membrilor corului și a 
credincioșilor prezenţi la Sfânta Liturghie. Tot cu acest 
prilej s-a confecţionat și un tablou cu fotografiile coriş- 
tilor actuali și a preoţilor slujitori care va marca împreună 
cu steagul, fericita aniversare, fiind și un imbold pentru 
credincioșii mai tineri cu talent și vocaţie pentru conti- 
nuarea tradiţiei corale făgeţene. 

La ceas jubiliar dorim corului nostru noi împliniri, 
multă sănătate membrilor și o activitate cât mai bogată 
în slujba lui Dumnezeu, a Bisericii şi a neamului nostru 
românesc! 

SI OBGRIIhic A 
ORIIOBDOXĂ 


Supliment al revistei „Învierea“ editat de Asociaţia Studenţilor Creștini Ortodocși Români Timișoara 


PĂRINTELE TEOFIL, BUNICUL BUCURIEI 
NOASTRE DUHOVNICEȘTI 


„Dumnezeu ne zâmbește. Și noi trebuie să zâmbim lui 
Dumnezeu și oamenilor.” 

Asemenea izvoarelor curate de munte, care curg pe 
lungi distanţe adăpând păduri și localităţi, zâmbetul și 
bucuria Părintelui Teofil dăinuiesc vii și rodnice la Mănăs- 
tirea Brâncoveanu. Deși nu mă număr printre cei care 
l-au cunoscut în viaţă, am simţit o chemare lăuntrică de 
a participa la întâlnirea de suflet organizată cu prilejul 
parastasului de cinci ani de pomenire a înţeleptului călu- 
găr. Și nu am fost singura, căci am regăsit acolo chipurile 
multor tineri cunoscuți în taberele de la Oașa și Găbud 
- în jur de 200, veniţi din toate colţurile României. Tre- 
buie că s-a răspândit pretutindeni îndemnul de a veni 
să ne împărtășim cu bucurie... 


Am plecat să mă umplu de seninătate, și m-am trezit 
căpătând un neașteptat dar: bunicul la care am râvnit 
dintotdeauna. Unul zâmbitor, răspândind pace, mângâ- 
ietor, mijlocitor la Doamne Doamne pentru mine... Ni 
l-au prezentat îndeaproape Părintele Sabin Vodă, 
Părintele Stareţ lustin și Părintele Pantelimon de la Oașa, 
Părintele Constantin Necula, precum și Preasfinţitul 
Sofian. Am simţit în cuvintele dumnealor cum Părintele 
Teofil a sădit și a lăsat fiecăruia o importantă moștenire 
de transmis mai departe: câte o părticică din duhul bucu- 
riei Ortodoxiei. „Dragă, ce faci te face!” „Întâi datoria, 
și-apoi bucuria”, „Nu putem să fim altceva decât ceea ce 


GEORGIANA ARDELEAN 


suntem.”, „Podoaba cea mai frumoasă a unui tânăr este 
inima curată și mintea trează.”, „Să te depășești (prin 
credinţă) și să te dăruiești celorlaţi (prin iubire).”, iată doar 
câteva dintre învățămintele și sfaturile Părintelui, care 
ne-au fost așezate la suflet în timpul zilei de 25 octom- 
brie. La rândul nostru, prin cântecele patriotice de la 
final am încercat să-l încredințăm, acolo unde se află, că 
„Și de-o fifurtună,/ Și de-i vreme bună, / Vatra românească 
noi ne-om apăra.” 

Apoi, duminică ne-am rugat împreună Bunului Dum- 
nezeu să odihnească sufletul Părintelui, și să-i asculte în 
continuare gândurile bune prin care fericește inima fie- 
căruia dintre noi. În curtea mănăstirii, la masă, la 
conferinţă, la cimitir le-am analizat rând pe rând tuturor 
chipurile şi, văzând atâtea râuri de seninătate, nu m-am 
putut opri din a mă întreba câtă bucurie a putut aduna 
acest călugăr iubitor-de-Dumnezeu de-a lungul vieţii 
sale pământești... Neîndoielnic, nemăsurată. Așa cum 
neostenită în rugăciune i-a fost fiecare zi, nemărginită 
bucuria, necuprinsă depășirea de sine, neîngrădită dăru- 
irea... 

Un copil admiră albeața înfățișării bunicului său și-l 
fascinează nenumăratele poveşti din vremuri de mult 
apuse; în schimb, își iubește bunicul duhovnicesc 


datorită înţelepciunii sfaturilor, a curăţiei şi-a luminii 
inimii sale rugătoare... 


Studenţimea ortodoxă 


PSALTIȘTI, SPRE SECAȘ 


Dimineaţă, frig, ceaţă și totuși, ziua de duminică ne 
găsește voioşi și dornici de a petrece împreună Sfânta Litur- 
ghie, pe note psaltice, într-un loc neștiut parcă de nimeni. 


Satul Secaș ne întâmpină tăcut. Este prea devreme 
pentru credincioșii care, din iubire și dor de Dumnezeu, 
îşi petrec dimineaţa rugându-se împreună în bisericuța 
modestă din margine de drum. 

Numai părintele Bogdan, preotul satului, ne așteaptă 
cu zâmbet și emoție, ca pe niște prieteni dragi 
nemaivăzuți de mult. Ne vorbește cald și ne aduce bine- 
cuvântare de Sus, apoi porneşte la drum, spre o lucrare 
sfântă. 

Noi, psalţii, radiind în straiele populare păstrate din 
strămoși, schimbăm fugitiv câteva vorbe si zâmbete și 
pornim, pe calași drum, pe urmele Părintelui Bogdan, 
spre un loc parcă doar de Dumnezeu știut. 

Încet, încet, pe drumul pietros, înaintăm spre biserica 
din satul Vizma, un locaș biruitor asupra unor „timpuri 
grele” 


ALINA DRĂNICEANU 
ASCOR Timişoara 


Simplă, dar impunătoare prin trăinicia ei, friguroasă, 
dar plină de căldură duhovnicească, biserica din Vizma 
se lasă ocupată de oameni și sfinţi, primind pe Hristos 
în mijlocul ei. 

Nu-mi pot descrie bucuria descoperirii acestui loc și 
a acestui grup de psalți decât așternând pe hârtie câteva 
gânduri, câteva amintiri ale momentelor sacre, ale pri- 
etenilor dragi și ale peisajelor mioritice. 

În amintirile mele este și Părintele Bogdan care ne-a 
arătat cu simplitate și modestie că-i poate sluji lui Dum- 
nezeu în orice timp și în orice loc, cu zece sau cu doi 
credincioşi. Părintele este cel care dintru început ne-a 
primit cu iubire, mai apoi ne-a întovărășit cu credinţa și 
întru final ne-a îmbrățișat ca pe copiii lui dragi, ne-a 
ospătat și ne-a mulţumit neîncetat. 

Nădăjduiesc că bucuriile trăite alături de grupul psal- 
tic nu se opresc la Secaș și nici aici, la bisericuţa de la 
Mitropolie, ci ne vor întâmpina și de pe alte plaiuri 
bănăţene, unde biserici simple, cu români simpli, se 
bucură de cântări înalte, Brătiinga si duioase. 


TABĂRA NAŢIONALĂ DE COLINDE, 
MĂNĂSTIREA OAŞA 


În perioada 21 — 28 decembrie 2014 se va desfăşura 
TABĂRĂ NAŢIONALĂ DE COLINDE de la Mănăstirea Oaşa 
(jud. Alba) şi Metocul Mânăstirii, Schitul Sf. loan 
Evanghelistul de la Găbud, tabără în care vor participa 
toate filialele Asociaţiei Studenţilor Creştini Ortodocşi 
din România. 

Fiecare filială din ţară va veni cu câte un grup orga- 
nizat, pregătit cu un repertoriu distinct de colinde. În 
seara de Ajun îi vom colinda pe părintele stareţ lustin 


Miron şi obștea Mănăstirii Oașa, iar în următoarele zile 
fiecare grup va pleca cu câte un microbuz spre Găbud. 
Ajunşi aici, fiecare grup însoţit de un părinte îndrumător 
participă dimineaţa la Sfânta Liturghie (fiecare grup fiind 
într-o locaţie distinctă) după care urmează împărtășirea 
bucuriei Nașterii Domnului prin colind oamenilor din 
sat. 

Pentru mai multe detalii legate de tabără: Ramona 
Bordea 0755626472, ASCOR Timişoara. 

BUCURIA COMUNIUNII LA ȘCOALA 
GIMNAZIALĂ ŞANDRA 


În cursul lunii octombrie a anului 2014, Şcoala Gim- 
nazială a comunei Șandra a fost gazda întâlnirii profe- 
sorilor care fac parte din Cercul Metodic de Religie 
Sânnicolaul Mare, aflat sub protecţia Sfântului lerarh 
Nicolae al Mirelor Lichiei și condus de doamna profesor 
Ruscu Dana Nicoleta. Această întâlnire a fost, încă de 
la început, un moment de bucurie al comuniunii frățești 
care există între profesorii care fac parte din acest cerc 
„căci ce este mai bun și mai frumos, decât a locui fraţii 
împreună?”, aşa cum ne învăţă o rugăciune a Bisericii. 
Bucuria a fost pecetluită 
de prezenţa în mijlocul 
nostru a doamnei Prof. 
Daniela Buzatu, Inspec- 
tor școlar pentru disci- 
plina Religie, alături de 
care a participat doamna 
director a școlii, Pașca 
Dana Constantina, pre- 
cum și părintele paroh 
din Şandra, Prea Cucerni- 
cul Nicolae Andreescu și 
Prea Cucernicul Părinte 
Referent Catehetic Cris- 
tian Tomescu. 

În deschiderea acti- 
vității metodice cu tema 
Metode și mijloace de eva- 
luare a fost rostită rugă- 
ciunea, fiind urmată de 
un moment de recule- 
gere în amintirea vredni- 
cului de pomenire IPS Nicolae Corneanu, Mitropolitul 
Banatului. A urmat apoi cuvântul introductiv al doam- 
nei profesor Ruscu Dana, care a arătat importanţa întâl- 
nirii şi a evidenţiat necesitatea autoevaluării profeso- 
rului de Religie pentru ca predarea Religiei să-și atingă 
scopul dorit. 


Prof. ALEXANDRU HRAB 

A luat apoi cuvântul doamna profesor Cornelia Pet- 
cov, care a prezentat un amplu portofoliu pe care tre- 
buie să-l deţină profesorul de Religie. Un portofoliu 
alcătuit din programe școlare, planificări, proiecte 
didactice, fișe de evaluare, fișe de lucru, adaptate la 
nivelul clasei şi la nevoile elevilor (elevi capabili de per- 
formanţă şi elevi cu dificultăţi de învăţare), lista manu- 
alelor școlare și a auxiliarelor didactice, programări 
pentru participarea elevilor la Sfânta Liturghie și la 
primirea Sfintelor Taine, calendarul concursurilor și 
olimpiadelor şcolare (la 
nivel local, judeţean, 
naţional) etc. 

În continuare, dom- 
nul profesor PescarViorel 
ne-a prezentat testele de 
evaluare iniţială pe care 
le-a întocmit. Testele 
reprezintă un real folos în 
evaluarea inițială a elevi- 
lor datorită acurateţei 
conceperii lor. 

Ca o continuare a tes- 
telor prezentate de dom- 
nul profesor Pescar și a 
amplului portofoliu al 
doamnei Petrov a fost 
prezentat referatul doam- 
nei profesor Miloș Crina 
Metode remediale efici- 
ente în evaluare. Astfel, 
s-a pus accentul pe pro- 
blemele care pot apărea în evaluarea elevilor şi în auto- 
evaluarea profesorilor, dar, în același timp, s-au arătat 
şi câteva modalităţi prin care aceste probleme pot fi 
rezolvate, ilustrând prin exemple concrete cum pot fi 
stimulaţi să înveţe elevii cu un comportament mai 
dificil. 


4 Supliment catehetic 

A urmat apoi prezentarea unor lecţii interactive 
asistate de calculator, prezentări în PowerPoint și 
filmuleţe editate video ale subsemnatului, profesor la 
şcoala Șandra. Lecţiile prezentate au fost: Persecuţiile 
primilor creștini, Hristos binecuvintează familia —- Minu- 
nea din Cana Galileiinşi Săptămâna Patimilor, care au 
fost apreciate de toți ceilalți participanţi la cercul meto- 
dic, punându-se accentul pe faptul că ele se pot folosi 
în special în perioadele de recapitulare. 

Cu totul special a fost momentul în care doamna 
inspector Daniela Buzatu a luat cuvântul arătându-ne 
că ora de religie tre- 
buie să reprezinte 
pentru elevi chema- 
rea „veniţi de luaţi bu- 
curie” arătându-ne în 
acest fel că ora de 
Religie trebuie să fie 
răspânditoare de bu- 
curie, iar noi trebuie 
să devenim în primul 
rând  primitori ai 
bucuriei și apoi răs- 
pânditori ai bucuriei 
lui Hristos. După 
acest cuvânt ne-a 
împărtăşit din ex- 
periența dumneaei 
la catedră, prezen- 
tându-ne un model 
de lecţie prin care să 
stârnim interesul 
elevilor pentru Dum- 
nezeu. 

În continuarea 
prezentărilor, doam- 
na profesor Delia Fiţ 
ne-a supus atenţiei 
un document Power- 
Point, atent alcătuit, 
despre tipurile de 
evaluare, metodele 
şi tehnicile de evalu- 
are pe care le putem 
folosi la clasă. Meritul doamnei profesor este că a 
reuşit în prezentarea dumneaei să sintetizeze toate 
aspectele evaluării evidenţiate de ceilalți profesori 
antevorbitori. 

Au urmat apoi discuţii de „masă rotundă” unde au 
luat cuvântul Prea Cucernicul Părinte Cristian Tomescu, 
iar apoi Prea Cucernicul Părinte Nicolae Andreescu, care 
ne-au împărtășit din expe-riența dumnealor de a-i face 
pe elevi să participe la Sfânta Liturghie şi de a-i aduce 
în faţa Sfântului Potir în cadrul Sfintei Liturghii, după 


ce au fost pregătiţi în prealabil prin Taina Sfintei Spo- 
vedanii. 

Ce se mai poate spune despre această întâlnire? A 
fost, în primul rând, prilejul anumitor schimburi de 
expe-rienţă în vederea perfecțio-nării metodelor de 
evaluare, dar și a celor de predare, neavând altă menire 
decât per-fecţionarea continuă a cadrelor didactice în 
vederea predării Religiei într-un mod cât mai atractiv. 

De asemenea, a pus în evidență marele rol care le 
revine profesorilor de Religie în educarea în spiritul 
valorilor creștine a personalităţii viitorilor enoriaşi ai 
Bisericii, pentru că, 
aşa cum remarca IPS 
Nicolae Corneanu 
într-un studiu: „Per- 
sonalitatea nu e un 
fruct care vine de la 
sine; ea angajează 
toate forţele tinereții. 
Ea nu e rezultatul 
indiferenței și delăsă- 
rii, ci a unui efort 
conștient, dârz și fără 
răgaz. În acest efort, 
sprijinul cel mai pu- 
ternic este comuniu- 
nea cu Dumnezeu în 
Hristos și în sfinţii 
Lui”. De împlinirea 
acestui rol vom răs- 
punde cu toții în fața 
lui Hristos. 

Fără a exagera cu 
nimic, trebuie să 
spunem că s-a discu- 
tat şi despre obligația 
profesorilor de a 
intra în contact cu 
preoții parohi pentru 
a-i invita pe aceștia 
la orele de Religie. Se 
recomandă ca profe- 
sorul de Religie să fie 
sprijinit în relaţia cu 
elevii și părinţii acestora, dar și în buna colaborare care 
este bine să existe între preoți slujitori şi profesorii de 
religie. 

Ca o ultimă idee, trebuie să precizăm că această 
întâlnire a fost un moment pentru a ne cunoaște mai 
bine și pentru a întări colaborarea. Cu toții am putut 
învăţa câte ceva și cu toţii am plecat la casele noastre 
cu speranţa că ora de Religie va avea un viitor mai stră- 
lucit în ciuda tuturor luptelor pe care persoane rău- 
intenţionate le duc împotriva ei. 

MARTIRIUL SFINŢILOR MUCENICI BRÂNCOVENI 


În cadrul simpozionului nostru, având în vedere fap- 
tul că acest an bisericesc este închinat de B.O.R. și Sfinţilor 
Mucenici Brâncoveni, în comunicarea mea mă voi referi 
la suprema lor jertfă pentru Hristos și neamul românesc. 

Viaţa și personalitatea voievodului Constantin Brân- 
coveanu și-au pus amprenta asupra istoriei, credinței şi 
artei ţării noastre, rămânând în memoria naţională 
inconfundabila epocă brâncovenească. 

Nicolae lorga îl caracterizează pe Constantin Brânco- 
veanu ca fiind un foarte bun diplomat ce s-a străduit să 
păstreze relaţii bune atât cu frații români din Moldova 
şi Transilvania, cât şi cu creștinii occidentali, dar și cu 
Poarta otomană; un mare ctitor atât în ţară, cât și la toate 
„locurile sfinte”; un om de cultură, „urmaș legitim al 
împăraţilor bizantini, domn 
autonom în țara lui” 

Cu toate acestea, cum 
nimeni nu poate scăpa de unel- 
tirea celui rău, mai ales atunci 
când îi slujești lui Hristos, nici 
marele voievod n-a fost ocolit 
de lucrarea celui rău, manifes- 
tată prin invidia şi răutatea pro- 
priilor rude care l-au denigrat și 
trădat. Este vorba de neamul 
Cantacuzinilor care, încă din 
1707, au fost porecliţi Seităneștii 
(conf. Antologie aghiografică 
românească). Voievodul era 
străin de urzelile complotului 
Cantacuzinilor. 

Del Chiaro, secretarul floren- 
tin din vremea aceea, spune că 
Brâncoveanu „avea o fire atâtde 
blândă încât nu credea niciodată 
că ar fi trădat”. Chiar când unul 
din foştii săi medici, grecul Anton Corai, află întâmplător 
despre complot și îl avertizează în scris, el tot nu crede. 

Situaţia Sfântului Constantin şi a familiei acestuia s-a 
înrăutățit în primăvara anului 1714, când a ajuns vizir 
Gin Ali Pașa, despre care N. lorga a scris: „un nebun care 
credea că putea reface prestigiul imperiului (otoman) prin 
vărsare de sânge” 

Astfel, în ziua de marţi, 24 martie 1714, domnitorul 
primește vestea mazilirii chiar din partea capugiului 
Mustafa Aga, pe care elîl considera prieten. Avem în faţă 
un tablou cutremurător. Conform cronicii vremii, după 
ce a scos năframa de mătase neagră și a pus-o pe umă- 
rul domnului, declarându-l mazilit, Mustafa Aga a 
ameninţat că „În caz de nesupunere, ţara va fi trecută prin 
foc și sabie de 12 000 de turci care așteaptă la hotare” 


Prof. DELIA TOMESCU 


În acest moment crucial atât pentru viaţa sa, cât şi 
pentru ţară, sfântul voievod a pus înainte dragostea sa 
pentru binele supușilor săi și ne-a arătat credinţa sa că 
toate se supun Atotputernicului și Dreptului Judecător, 
din acest motiv nu s-a opus arestării sale și i-a iertat pe 
vrăjmașii săi. 

În acest sens, sunt grăitoare cuvintele domnitorului, 
consemnate de italianul Del Chiaro, pe care Sfântul Con- 
stantin Brâncoveanu le-a spus vărului său, Ştefan Can- 
tacuzino, noul domn numit de Poarta otomană, înainte 
de despărţire: „Dacă aceste nenorociri sunt de la Dumne- 
zeu pentru păcatele mele, facă-se voia Lui. Dacă sunt însă 
fructul răutăţii omenești, pentru pieirea mea, Dumnezeu 
să ierte pe dușmanii mei, dar păzească-se de mâna teribilă 
și răzbunătoare a judecății di- 
vine” La mai puţin de doi ani, 
adevărul cuvântului rostit de 
îndureratul domn s-a împlinit, 
întrucât, atât Ștefan Cantacu- 
zino, cât și tatăl său, Constantin 
Cantacuzino, uzurpatorii săi, au 
fost uciși și ei la Istanbul. 

Împreună cu cei patru fii ai 
săi, cu ginerii săi, cu nora cea 
mare și nepoțelul Constantin, 
cu doamna Maria și cu sfetnicul 
lanache Văcărescu, domnitorul 
este dus la Istanbul (Țarigrad) 
chiar în Săptămâna Patimilor, în 
martie 1714 (Joia Mare). 

Întreaga avere i-a fost con- 
fiscată de către Poartă, iar ei au 
fost închiși în „întunecatele sub- 
terane” de la Fornetta, din cele 
7 turnuri ( Edicule). lar de la 15 
mai 1714, Brâncoveanu cu fiul 
său cel mare au fost întemnițați în „Groapa sângelui” ca 
să mărturisească toate averile. 

Din aprilie și până spre sfârșitul lui iulie, au fost supuși 
la cele mai cumplite chinuri. La capătul suferințelor, nu 
le mai rămăseseră Brâncovenilor decât sufletele din ei. 

Istoricul francez M. Mignot afirmă că mulftiul obținuse 
graţierea brâncovenilor cu condiţia ca ei să treacă la 
mahomedanism. Voievodul, ca și fiii lui, „au rămas însă 
constanți în credința lor și apărură la locul supliciului cu o 
nobilă tărie”. Li s-a îngăduit ca înainte de execuţie să-și 
facă o mică rugăciune. Del Chiaro păstrează următoarele 
cuvinte de îmbărbătare ale lui Brâncoveanu:,Fiii mei fiţi 
curajoși, am pierdut tot ce am avut în această lume, cel 
puţin să salvăm sufletele noastre și să ne spălăm păcatele 
cu sângele nostru” 

După ce a asistat la execuţia bătrânului și credincio- 
sului sfetnic lanache şi a celor trei fraţi ai săi, mezinul 
Matei „în grozăvia spaimei se rugă sultanului să-l ierte, 
făgăduind că se va face musulman”. În acest moment de 
cumpănă al fiului, bătrânul tată (în acea zi de 15 august 
1714 împlinea 60 de ani) a avut de la Dumnezeu, dato- 
rită smereniei sale, tăria de a-și îmbărbăta fiul astfel:„Din 
sângele nostru n-a mai fost nimeni care să-și piardă 
credința. Dacă este cu putinţă, mai bine să mori de o mie 
de ori, decât să-ţi renegi credinţa strămoșească pentru a 
trăi câţiva ani mai mulţi pe pământ” Aceste cuvinte au 
avut puterea de a-l determina pe tânăr să-și jertfească 
și el viața pentru Hristos spunând: „Vreau să mor creștin! 
Lovește!”. 

Cu adevărat sfinții mucenici Brâncoveni, Constantin 
Vodă și fiii săi, Constantin, Ștefan, Radu, Matei şi Sfetni- 
cul lanache au iubit pe Dumnezeu „cu toată inima lor, 
cu tot sufletul lor și cu tot cugetul lor”( Matei 22,37), mai 
mult decât viața pământească trecătoare. Au iubit mai 
mult pe Cel care le-a dat viață decât viaţa lor. 

De aproape două mii de ani, Sfântul loan Evanghe- 
listul, în cartea Apocalipsei, face o caracterizare a sfinţilor 
mucenici, deci și a sfinţilor mucenici Brâncoveni: „Aceș- 
tia care sunt îmbrăcați în veșminte albe, cine sunt și de unde 
au venit? Și i-am zis: Doamne, Tu știi. El mi-a răspuns: Aceș- 
tia sunt cei ce vin din strâmtorarea cea mare și și-au spălat 
veșmintele lor și le-au făcut albe în sângele Mielului. Pentru 
aceea sunt înaintea tronului lui Dumnezeu, și i slujescziua 
și noaptea...” ( Apocalipsa 7, 13-15). 


Sfinţii Martiri Brâncoveni îi slujesc lui Dumnezeu în 
ceruri slăvindu-L și rugându-se pentru noi, cei de pe 
pământ. Din însemnările despre viaţa și activitatea Sfân- 
tului Arsenie Boca aflăm că acesta a venit în lume cu 
mult har pentru poporul român, în urma rugăciunilor 
Sfinţilor Mucenici Brâncoveni. 

Este o mare binecuvântare pentru poporul român și 
ţara noastră să aibă rugători în cer: pe sfinţi, pe mucenici 
şi pe eroii săi. Sfinţii mucenici Brâncoveni sunt o parte 
din slava neamului nostru înaintea lui Dumnezeu și cre- 
dem că doar acele popoare răzbesc în istorie, care au 
sfinţi, mucenici și eroi. Aşa credem că se explică și faptul 
că poporul nostru abia după aproape două milenii s-a 
putut reîntregi într-o bună parte a hotarelor Daciei lui 
Decebal. 

Sfinţilor Mucenici Brâncoveni, apărători ai credinţei 
noastre străbune, ai legii noastre strămoșești, creștin 
- ortodoxe, rugaţi-vă lui Dumnezeu pentru noi! 


Bibliografie: 

1. Antologie aghiografică românească, Editura Mitro- 
poliei Olteniei, Craiova, 1994, pp. 203-219; 

2. Proloagele, în fiecare zi împreună cu sfinţii, 
vol. 2 (martie - august), EIBMO, București, 2013, 
pp. 822-823; 

3. C-tin şi Dinu C. Giurescu, Istoria românilor din cele 
mai vechi timpuri până astăzi, Editura Albatros, București, 
1975, pp. 439-445. 

SFÂNTA ÎMPĂRTĂŞANIE ŞI PUTEREA EI 


Ce crunte sunt aceste timpuri, când păcatul umbrește 
inimile credincioșilor, făcându-i să se îndrepărteze de 
Dumnezeu, de Tatăl nostru cel Ceresc. Şi cum am putea 
noi, păcătoşii, să ne apropiem din nou de Creatorul nos- 
tru mai bine decât prin Trupul și Sângele Fiului Său, al 
Domnului nostru lisus Hristos? 

Această Taină e de mare însemnătate căci viaţa noas- 
tră veşnică depinde de ea. Însuși lisus Hristos a zis: „Cel 
ce mănâncă Trupul Meu și bea Sângele Meu are viaţă veș- 
nică, și Eu îl voi învia în ziua de apoi“ (loan 6, 54), iar ea îi 
unește pe credincioși cu Mâtuitorul lisus Hristos, dar îi 
unește și între ei prin aceeași dragoste atotcuprinză- 
toare. 

Sfânta Taină a împărtășaniei este cea mai importantă 
dintre Sfintele Taine pentru că prin celelalte creștinul 
primește harul divin, însă prin această taină el primește 
insuşi Izvorul Harului, în mod real. 

Aşadar, împărtășania este Taina prin care, sub chipul 
pâinii și al vinului se împărtășește credincioşilor însuși 
Trupul și Sângele lui Hristos spre iertarea păcatelor și 
spre viata veșnică. Dar această taină trebuie primită cu 
vrednicie, după Spovedanie și după dezlegarea duhov- 
nicului, pentru a nu atrage osândă sufletelor noastre, 
nesocotind Trupul Domnului (| Corinteni 11, 29). 

Eu am aflat semnificaţia acestor învățături după o 
perioadă în care viaţa mea a fost pusă la grea încercare. 
Din cauza necazurilor nu-l mai iubeam pe Dumnezeu și 
nu mai credeam în El. 

Ajunsesem să-i rănesc pe cei din jurul meu și nu mai 
ştiam ce e milostenia, ce e fericirea, ce e dragostea. 

Dar totul s-a schimbat într-o zi când am cunoscut o 
fată care nu vedea, nu se putea bucura de albastrul ceru- 
lui, de verdele copacilor și nu avea nicio imagine pe care 
să o asocieze cu fiinţa dragă pe care orice om o numește 
mama. 

Și totuși ea credea în Dumnezeu. La întrebarea mea 
„Decenue furioasă pe Dumnezeu?“ aceasta mi-a răspuns 
calmă și cu zâmbetul pe buze „De ce să fiu nemulțumită 
de vreme ce pot să merg, să aud, să vorbesc, să mă mișc, 
să iubesc și să trăiesc?! 

În acel moment, am realizat cât de egoistă și de oarbă 
am fost; nu mi-am dat seama de minunatele daruri pen- 
tru care trebuie să fiu recunoscătoare. Lacrimi amare şi 
reci îmi udau obrazul iar în acea clipă am căzut în 
genunchi implorând pe Dumnezeu să mă ierte, să-i fie 
milă de mine. 

Dar mi-am dat seama că nu pot doar să cer fără să 
fac nimic. Şi am început să mă pregătesc pentru Taina 
care avea să-mi aducă iertare - Sfânta Taină a împărtă- 
şaniei. 


eleva BIANCA DENISA BRAN, 
clasa a VIII-a, Liceul Teoretic Periam 


Am postit, m-am rugat, mi-am mărturisit păcatele în 
Scaunul Spovedaniei și, după ce i-am iertat pe cei care 
mi-au greșit și mi-am cerut iertare tuturor, chiar în acea 
zi am gustat din Trupul și Sângele lui lisus Hristos cu braţele 
deschise. 

Am fost fericită după mult timp căci am simţit cum 
Dumnezeu m-a așteptat cu îndelungă răbdare și cu bra- 
ţele deschise ca să mă întorc la El. 

De atunci, mă împărtășesc de fiecare dată când pot, 
căci am realizat că numai așa sunt cel mai aproape de 
lisus Hristos. 

De aceea, prin orice greutăţi ale vieţii trecem, trebuie 
să ne împărtășim, pentru a simţi iubirea lui Dumnezeu, 
vie și lucrătoare în sufletele noastre. 


/ 


i i i 
(6 A 


Desen realizat de eleva ANDREEA SIMA, 
Clasa a VI - a, Școala Gimnazială Sânpetru Mare 

SFÂNTA TAINĂ A ÎMPĂRTĂŞANIEI 


În luna noiembrie sărbătorim,„Ziua Bibliei”, mai exact 
în data de treisprezece. Cu această ocazie, la școală, am 
avut de realizat un portofoliu cu tema Sfintele Taine în 
lumina Sfintei Scripturi. Eu am avut sarcina de a căuta în 
Evanghelia după loan versete cu trimitere la Sfânta Taină 
a împărtășaniei. lată ce am găsit în capitolul șase:„Ade- 
vărat, adevărat zic vouă: Cel ce crede în Mine are viață 
veşnică. Eu sunt pâinea vieţii. Părinţii voştri au mâncat 
mană în pustie și au murit. Pâinea care se coboară din 
cer este aceea din care, dacă mănâncă cineva, nu moare. 
Eu sunt pâinea cea vie, care s-a pogorât din cer. Cine 
mănâncă din pâinea aceasta viu va fi în veci. lar pâinea 
pe care Eu o voi da pentru viaţa lumii este trupul Meu. 
Adevărat, adevărat zic vouă, dacă nu veţi mânca trupul 
Fiului Omului și nu veţi bea sângele Lui, nu veţi avea 
viaţă în voi. Cel ce mănâncă trupul Meu şi bea sângele 
Meu are viaţă veșnică, și Eu îl voi învia în ziua cea de apoi. 
Trupul este adevărata mâncare și sângele Meu, adevă- 
rata băutură. 

Şi noi astăzi, asemenea oamenilor din acea perioadă 
ne întrebăm;,, cum putem noi mânca Trupul și bea Sân- 
gele Său?'. Doar credinţa aduce lumină în acest mare 
mister. De aceea, împărtăşania este o Sfântă Taină. 


| | ga AY N 
Desen realizat de eleva ROXANA GHIŢAN, 
Clasa a VIII-a, Școala Gimnazială Grabaţi 


eleva SANDRA LARISA JURJESCU, 
Clasa a VI-a, Școala Gimnazială Ghiroda 


Ceea ce am înţeles eu este că fiecare credincios tre- 
buie să se împărtășească, deoarece de asta depinde viaţa 
noastră veșnică. Prin Sfânta Taină a împărtășaniei lisus 
Hristos este permanent alături de noi. împărtășania este 
Taina pe care omul o primește pe tot parcursulvieţii, din 
primele zile de viaţă, după Botez până în ceasul morţii. 
lisus ne cheamă să fim împreună cu EI la fiecare Sfântă 
Liturghie. Ar trebui ca noi toţi, creştinii, cu mic cu mare, 
să răspundem cu multă bucurie chemării Sale. însă, 
împărtășania își arată roadele numai în sufletele celor 
care o primesc cu vrednicie, adică în cei pregătiţi sufle- 
teşte și trupește pentru primirea ei. 

Cum să mă pregătesc trupește pentru această Sfântă 
Taină știu de multă vreme de la mama și bunica: postesc 
câteva zile, în ziua în care mă împărtășesc nu mănânc 
nimic și nu beau apă, particip la Sfânta Liturghie ascul- 
tând-o cu multă evlavie. Despre cum să mă pregătesc 
sufleteşte ştiu de la părintele duhovnic: mă spovedesc, 
fac fapte bune, mă rog și mă căiesc pentru păcatele 
făcute. 

Nu știu alţi oameni ce simt după Sfânta împărtășanie, 
dar eu mă simt mai puternică, mai liniştită și mult mai 
aproape de Hristos. 


Desen realizat de elevul ADONIS SILAGHI, 
Clasa a VI-a, Școala Gimnazială Liebling 

SFÂNTUL GORAZD, EPISCOPUL MARTIR DE PRAGA 


În perioada celui de-al Doilea Război Mondial nu 
numai Biserica Rusă, ci toate Bisericile ortodoxe au dat 
martiri din rândul lor prin opoziția împotriva Germaniei 
naziste. Astfel, la data de 4 septembrie 1942 era împușcat 
de către naziști la Praga episcopul Gorazd, deoarece i-a 
adăpostit în cripta Catedralei din Praga pe cei implicaţi 
în atentatul împotriva lui Reinhard Heydrich. În anul 
1961 Sfântul Sinod al Bisericii Ortodoxe Sârbe l-a trecut 
pe episcopul Gorazd în rândul neomartirilor, iar în anul 
1987 şi Biserica Cehoslovaciei a recunoscut această 
canonizare. 

Sfântul Gorazd s-a născut la data de 26 mai 1879 în 
loclitatea Hruba Vrbka din Moravia. Pe numele de mirean 
Matej Pavlik, Gorazd a fost fiul unui fermier, care multă 
vreme a ocupat funcţia de primar în satul său. Familia 
în care s-a născut Matej era romano-catolică. În anul 
1898 Matej a absolvit cu succes liceul și s-a înscris la 
Facultatea de Teologie Catolică din Olmutz (Olomouc). 
În 1902 a absolvit teologia, iar pe data de 5 iulie a 
aceluiași an a fost hirotonit preot. Până în anul 1904 
tânărul preot Matej a fost capelanul comunităţilor vor- 
bitoare de limba germană din Karlstein şi Braunsdorf. 
Timp de 15 ani va fi apoi parohul bisericii Sanatoriului 
psihiatric din localitatea Kromjeritz. Confruntat cu 
pacienţii bolnavi psihic, Matej va cunoaște foarte bine 
problemele sufletului omenesc. 

Încă din timpul studiilor de teologie, Matej a fost 
preocupat de activitatea Sf. Chiril și Metodie, apostolii 
slavilor. Preocuparea pentru acești sfinţi i-a trezit și inte- 
resul pentru Ortodoxie. Tot în timpul studiilor a vizitat 
orașul Kiev şi mănăstirile de la Lavra Pecerska. 

În timpul primului război mondial a fost tot mai 
nemulțumit de poziţia Bisericii romano-catolice în 
Imperiul austro-ungar. După război s-a apropiat de 
mișcarea: “Biserica cehoslovacă sau husită”. Dar, această 
apropiere nu l-a mulțumit, fiind preocupat de acum îna- 
inte de o apropiere a comunităţilor catolice de Biserica 
Ortodoxă. Cam în aceeași perioadă s-a împrietenit cu 
episcopul ortodox sârb de Niș, Dositei. 


Trecerea la Ortodoxie și hirotonia întru episcop 


Pe data de 20 septembrie 1921 - în ajunul sărbătorii 
Nașterii Maicii Domnului - Matej Pavlic împreună cu 24 
de cetăţeni cehi au cerut trecerea la Ortodoxie în loca- 
litatea sârbă Sremski Karlovcium, unde Sfântul Sinod al 
Bisericii Ortodoxe Sârbe își ţinea ședința ordinară. După 
mărturisirea credinţei ortodoxe au fost primiţi în Biserica 
Ortodoxă Sârbă. În următoarea zi, Dr. Matej Pavlik a fost 
tuns în monahism la mănăstirea Kruședol, primind 
numele de Gorazd, după un ucenic al Sf. Metodie cu 
același nume. 


Pr. dr. ALEXANDRU NAN 


În ziua următoare în timpul Sfintei Liturghii a fost 
ridicat la rangul de egumen în mănăstirea Grgetek, iar 
seara la slujba Vecerniei din mănăstirea Hopova a primit 
rangul de arhimandrit. La data de 25 septembrie 1921 
patriarhul sârb Dimitrie, împreună cu mitropolitul Anto- 
nie (Chrapovickij) de Varna și episcopul losif de Bitola, 
în prezenţa tuturor episcopilor Patriarhiei Sârbe, l-au 
hirotonit pe arhimandritul Gorazd episcop al Bisericii 
Ortodoxe. Ca episcop pentru Moravia și Schlesia, mai 
târziu cu titulatura de episcop ortodox pentru Cehia și 
Boemia-Schlesia, cu sediul la Praga, episcopul Gorazd 
s-a străduit fără încetare să ridice Biserica Ortodoxă din 
teritoriul încredinţat. Astfel, sub directa sa îndrumare au 
fost ridicate 14 biserici și s-a început și ridicarea unei 
mănăstiri. Episcopul Gorazd a fost activ și din punct de 
vedere literar. El a compus un Memorandum referitor la 
poziția juridică a Bisericii Ortodoxe în Cehoslovacia și a 
publicat lucrările :“Rugăciuni și imne ortodoxe pentru 
popor”, o Biografie a Sf. Chiril şi Metodie și legăturile lor 
cu Roma și Constantinopol, Programul pentru educaţia 
religioasă în şcolile de stat din Cehoslovacia, un Catehism 
ortodox şi Regulamentul clericilor Eparhiei Ortodoxe a 
Cehoslovaciei. De asemenea, el a publicat textul celor 
două Sfinte Liturghii ale Sf. loan Gură de Aur și Vasile cel 
Mare și un Trebnic (Molitfelnic) în limba cehă. 


Învierea 

În anul 1922 episcopul Gorazd a plecat chiar în 
America pentru a înlesni trecerea fraţilor săi cehi de acolo 
la Ortodoxie. De asemenea, el a sprijinit revenirea la 
Ortodoxie a greco-catolicilor din Ucraina subcarpatică 
şi a contribuit la reînființarea Episcopiei de Muncaci şi 
Presov. 


Atentatul asupra lui Heydrich şi martiriul 
episcopului Gorazd 


După ocuparea Cehoslovaciei de către germanii 
naziști, Gorazd a criticat ideologia și, mai ales, modul de 
a proceda al acestora. În luna mai 1942 parașutiști cehi 
au lansat un atentat asupra Protectoratului german 
pentru Boemia și Moravia, rănindu-l grav pe locţiitorul 
acestuia, Reinhard Heydrich. În urma unei infecţii pro- 
vocate de atentat, Heydrich a murit în luna iunie. În urma 
atacului, unii dintre parașutiști au reușit să scape şi să se 
refugieze în cripta Catedralei ortodoxe din Praga. 

În urma unei trădări, Gestapo-ul a reușit să afle de 
Jozef Gabcik și Jan Kubis, care împreună cu cinci tineri, 
se adăpostiseră în criptă. Pe data de 18 iunie soldații 
germani au intrat in Catedrală si i-au atacat pe luptăto- 
rii pentru libertate din criptă, omorându-i pe toţi. Drept 
pedeapsă au mai fost împușcați cei 47 de locuitori ai 
satului lor, iar 11 copii au murit gazaţi în lagărul de 
concentrare din Kulm (Chelmno) din Polonia. 

Prin adăpostirea acestor parașutiști era hotărâtă și 
soarta episcopului Gorazd. Pentru a salva viața celor doi 
preoţi responsabili ai Catedralei, a îngrijitorului și fami- 
liei sale, episcopul Gorazd a scris o scrisoare pe care a 
trimis-o Protectoratului german, în care afirma:„Mă pun 
la dispoziția organelor abilitate și o să mă supun oricărei 
pedepse, chiar celei cu moartea”, 

Într-adevăr, episcopul Gozrad a fost arestat şi după 
mai multe luni de detenţie și tortură, a fost condamnat 
la moarte la data de 3 septembrie 1942. Împreună cu el 
au mai fost condamnaţi ecleziahul catedralei, pr. Vaclav 
CikI și pr. Jan Sonnewend, președintele Consiliului Epa- 
rhial. O zi mai târziu aceștia au fost împușcați, iar pe data 
de 5 septembrie a fost executat și pr. Vladimir Petrek 
(Michail SCHKAROVSKIJ, Die Kirchenpolitik des Dritten 
Reiches gegenuber den orthodoxen Kirchen in 
Osteuropa (1939-1945), Munster 2004, p. 141-142). 

Unele surse vorbesc chiar de 236 de persoane care 
i-au ajutat pe parașutiști, sau care au fost în contact cu 
ei, și care au fost omorâte în octombrie 1942 în lagărul 
de concentrare austriac de la Mauthausen. 

Nouă dintre aceste persoane erau credincioși ai Cate- 
dralei din Praga : Maria Ciclova, soţia pr. Vaclavs, Maria 
Gruzinova, fosta secretară a episcopului Gorazd, Maria 
Sonnevendova, soţia pr. Jan, Ludmila Rysava, fiica sa, 
Vaclav Ornest, îngrijitorul catedralei, Frantiska Ornes- 
tova, soţia sa, Miluse Ornestova, fiica ei, Karel Louda și 
Maria Loudova. 


După execuţie trupul episcopului Gorazd a fost ars 
la crematoriul din Praga. La data de 1 septembrie 1942 
Biserica Ortodoxă Cehă a fost scoasă în afara legii, iar 
bunurile acesteia au fost confiscate, trecând în posesia 
celui de-al Treilea Reich. Toate bisericile ortodoxe au fost 
închise, clericii fiind trimiși la muncă silnică în lagărele 
naziste. 


Canonizarea episcopului Gorazd 


În anul 1961 Sfântul Sinod al Bisericii Ortodoxe Sârbe 
a hotărât trecerea în rândul sfinţilor a lui Gorazd, fiind 
trecut în rândul neomartirilor, cu data de pomenire în 
ziua sfântului Vitus, zi în care se amintește și de lupta de 
la Câmpia Mierlei - Kosovo Polje (1389), la care a 
participat și domnitorul Mircea cel Bătrân. În anul 1987 
Biserica Ortodoxă a Cehoslovaciei a recunoscut oficiat 
pe neomartirul Gorazd, trecându-l în calendarul său. 

În anul 1995 la sărbătorirea a 60 de ani de la sfinţirea 
catedralei din Praga, cripta acesteia a fost închinată 
episcopului Gorazd și celorlalţi ortodocși care au murit 
din cauza naziștilor. În anul 1999 în catedrală a fost adusă 
o raclă în amintirea episcopului Gorazd și a celorlalți 
ortodocși uciși. Alături, au fost aşezate spre cinstire 
veșmintele arhierești ale sfântului episcop Gorazd, 
toiagul său și mitra sa episcopală, în locul moaștelor sale 
care au fost arse în crematoriu. 

Episcopului Gorazd i-a fost acordat post mortem 
ordinul Tomas-Garrigue-Masaryk, una cea dintre cele 
mai înalte distincţii ale Statului ceh, ordin instaurat în 
anul 1990 (Michael SCHULTE, Gorazd von Tschechien 
und Măhren-Schlesien, în: Biographisch-Bibliographis- 
ches Kirchenlexikon (BBKL) 


Simpozion în cinstea Sf. Gorazd 


În amintirea jertfei Sf. Gozrad și a celorlalţi ortodocși, 
fundaţia „Pro Oriente” din Viena a organizat, la 70 deani 
de la evenimentele întâmplate, în orașul austriac Linz, 
în ziua de 13 martie 2012 un simpozion cu titlul:,Veci- 
nătatea necunoscută - Ortodoxia în Cehia”. 

În cadrul simpozionului Jaroslav Sebek, membru al 
Academiei de Ştiinţe a Cehiei a vorbit despre „Politica 
religioasă a naziștilor și mişcarea de rezistenţă cehă”. 
Jaroslav Suvarsky, parohul Catedralei din Praga, locul 
unde au fost omorâţi parașutiștii, s-a referit la impactul 
avut de „Heydrichiade” asupra Bisericii Ortodoxe din 
Cehia. 

În finalul simpozionului, Alexander Lapin, preot orto- 
dox pentru soldaţii ortodocși din Armata austriacă, a 
prezentat situația de astăzi a Ortodoxiei în Cehia şi Slo- 
vacia (Josef WALLNER, Tschechien. Die mutige Tat der 
kleinen orthodoxen Kirche, în ziarul online Kirchenzei- 
tung.at: http://Awww/.kirchenzeitung.at/newsdetail/ 
rubrik/tschechien-die-mutige-tat-der-kleinen-orthodo- 
xen-kirche/, pagină accesată la data de 15 martie 2012). 

VIZITELE PASTORALE 


Trăim într-o lume secularizată în care membrii Bise- 
ricii se îndepărtează tot mai mult de Adevăr, se îndepăr- 
tează tot mai mult de calea care duce spre Hristos. Falsele 
valori stau la loc de cinste pe când adevăratele valori 
sunt considerate demodate fiindcă ele ar îngrădi chipu- 
rile libertatea omului. 

Acesta este mediul în care preotul, ca și păstor sufle- 
tesc al parohiei este chemat să intervină pentru ca 
păstoriţii să-și găsească din nou calea spre Dumnezeu. 
Urmând cuvintelor și exemplului Mântuitorului care a 
spus că,n-a venit ca să | se slujească, ci ca El să slujească 
și să-Și dea sufletul răscumpărare pentru mulţi” (Marcu 
10 „45) şi că „Eu sunt Păstorul cel bun. Păstorul cel bun 
își pune sufletul pentru oile sale”(loan 10 11), preotul 
trebuie să caute să fie păstorul cel bun care să-și pună 
sufletul și să-și slujească enoriași. 


Una dintre metodele de intervenţiei pe care le poate 
folosi preotul în folosul slujirii credincioșilor, pe lângă 
oficierea sfintelor slujbe, pe lângă predica duminicală şi 
orele de cateheză este reprezentată de vizitele pastorale. 
Dar ce sunt vizitele pastorale? În linii mari sunt, întâlniri 
ale preotului cu enoriașii săi, în casele acestora sau în 
instituţiile în care aceștia își desfășoară activitatea”!. Ast- 
fel, putem să spunem că vizitele pastorale sunt întâlniri 
ale preotului cu toţi membrii parohiei, de la cei mai mici, 
până la cei mai bătrâni, întâlniri care au loc de obicei la 
casele acestora, în care preotul stă de vorbă cu ei și în 
care caută să afle nevoile lor și în același timp să propo- 
văduiască Cuvântul lui Dumnezeu. 


1 Pr.Prof. Univ. Dr. Nicolae D. Necula,„Ce suntvizitele pastorale, 
când se fac și ce rol au ele în activitatea preotului?” în Tradiţie 
și înnoire în slujirea liturgică, vol. 3, ed. IBMBOR, București, 2004, 
p. 285. 


Prof. ALEXANDRU HRAB 


Părintele Nicolae Necula de la Facultatea de Teologie 
din București a împărţit vizitele pastorale în vizite siste- 
matice sau programate, adică cele care se efectuează 
după un plan bine stabilit, bine pus la punct și vizite 
întâmplătoare, adică vizitele care ţin de îndatoririle litur- 
gice ale preotului faţă de credincioși din parohiei?. Totuși 
trebuie să ne punem întrebarea dacă aceste vizite întâm- 
plătoare care ţin de nevoile liturgice ale credincioşilor 
se pot considera cu adevărat vizite în sensul propriu al 
cuvântului din care credincioși pot învăţa câte ceva? 
Dacă ele se fac mai ales atunci, după cum afirmă părin- 
tele, când omul se află în boală sau la sfârșitul vieţii 
pământești acei oameni ce mai pot învăţa, ce mai pot 
discuta cu preotul când lor le stă gândul la necazul care 
s-a abătut sau care se abate asupra lor? Este adevărat că 
şi aici preotul poate să-i îmbărbăteze ajutându-i să-și 
pună nădejdea în Dumnezeu, dar în astfel de momente 
este greu că cei păstoriţi să se gândească la nădejde. Și 
aşa de multe ori în unele locuri a devenit o tradiţie ca 
doar atunci când cineva „trage să moară” preotul să 
meargă să-l viziteze. Este bine și de folos ca preotul să-i 
viziteze pe cei aflaţi în suferință, dar acest lucru trebuie 
să fie constant și nu doar atunci când aceştia sunt într-un 
stadiu final al bolii“ și astfel nici cel bolnav, dar nici ceilalţi 
credincioși nu vor vedea în preot pe cel care aduce moar- 
tea, ci pe cel care dă nădejde, care dă speranţă pe cel 
care vine să-L aducă pe Hristos Care dă vindecare. 

Privind de această dată spre vizitele sistematice, 
observăm că la aceste vizite au fost încadrate și vizitele 
legate de marile sărbători, pentru binecuvântarea caseis. 
Şi aici intervine o problemă, de exemplu, într-un sat mare 
sau la orașe, unde sunt totuși mai mulţi slujitori la o paro- 
hiei, mai există timpul necesar ca preotul să poată să 
stea de vorbă și să asculte probleme de la fiecare casă 
pe care o binecuvintează? 

Cu adevărat cele prezentate mai sus reprezintă vizite, 
dar ele sunt vizitele de necesitate, vizite sacramentale, 
vizite în care se discută prea puţin despre nevoile oame- 
nilor, în care prea puţin se ţine cont dorinţele lor, așa 
cum ar trebuie să fie după părerea noastră vizitele pas- 
torale. Plecând de la cele enunțate, nu vedem rostul 
împărțirii vizitelor pastorale în vizite programate și oca- 
zionale, ci vizitele ar trebui să fie pe ordinea de zi a agen- 
dei preotului o continuă lucrare a acestuia. 


2 Ibidem, p. 287. 

3 Ibidem, p. 291. 

4 În legătură cu pastorația bolnavilor recomandăm studiul 
Părintelui Lect. Univ. Dr. Mihai losu, „Priorităţi pastorale: 
bolnavii”, în Studii de Teologie practică, ed. Universităţii Lucian 
Blaga, Sibiu, 2009, pp. 77-100. 

5 Pr. Prof. Univ. Dr. Nicolae D. Necula, op. cit., pp. 288-289. 

De preferabil ar fi, dacă s-ar putea și ar permite timpul 
să nu treacă o zi în care preotul să nu viziteze măcar o 
familie din parohie. Un bun exemplu de vizite pastorale 
poate fi urmărit și în romanul „Lucrătorii viei”€. 

Din păcate pentru mulţi dintre preoţi vizitele pasto- 
rale nu au o importanţă deosebită. Se mulțumesc cu 
faptele prezentate mai sus și atât, uitând parcă cuvintele 
Mântuitorului: „adevărat zic vouă: Întrucât nu aţi făcut 
unuia dintre acești prea mici, nici Mie nu Mi-aţi făcut” 
(Matei 25, 45). 

De aceea nu putem să nu vedem importanţa vizitelor 
pastorale, mai ales pentru un preot venit nou în parohie 
pentru că reprezintă un bun prilej ca preotul să-și 
cunoască viitorii enoriași și să-și aleagă colaboratorii 
potriviţi pentru ca în viitor să-și pună în mișcare toată 
parohia, așa cum afirmă părintele Gheorghios Kapsanis 
„preotul poate să pună în mișcare toată parohia lui și să 
insufle un interes catehetic în toate cadrele și membrii 
ei, astfel încât toţi să colaboreze la lucrarea catehetică, 
fiecare în felul său propriu, unul prin rugăciune, altul 
prin exemplul și sfaturile lui, iar altul prin susținerea eco- 
nomică a lucrării catehetice. Preotul catehet transformă 
parohia într-o parohie care catehizează. Psalţii, epitropii, 
paracliserul, dobândesc o conștiință catehetică””. 

Un alt rolimportant al acestor vizite este acela că prin 
ele, preotul poate cunoaște întreaga situaţie financiară 
a membrilor parohiei. Astfel, va putea ca să ceară spriji- 
nul persoanelor bine puse la punct din punct de vedere 
financiar pentrua le ajuta pe acele persoane din parohiei 
mai năpăstuite de soartă. 

Un alt mare rol pe careîl au vizitele pastorale este legat 
de problemele spirituale ale credincioşilor. Așadar, preo- 
tul va putea sta de vorbă cu ei dându-le un sfat potrivit 
pentru că de multe ori un cuvânt face mult și astfel, 
enoriași vor vedea în preot un adevărat părinte pe care 
simte durerea atunci când fii săi sufletești sunt bolnavi 
spiritual. Despre necesitatea vizitarea celor bolnavi 
trupeşte numai amintim aici fiindcă am amintit mai sus. 

Un alt beneficiu al vizitelor pastorale îl reprezintă 
împrietenirea preotului cu cei mai mici membri ai fami- 
lie. Astfel, copiii vor fi familiarizați cu preotul și nu vor 
vedea în acesta un om înfricoșător așa cum i-au învăţat 
părinţii, ci un prieten de nădejde, un om la care vor ști 
să apeleze atunci când au probleme grave. 

Oaltă situație care impune vizită pastorală este dată 
de construirea unui nou locaș de închinare, sau pentru 
înzestrarea locașului cu obiecte necesare cultului, sau 
pentru pictarea ei, de asemenea, pentru întreținerea 


6 Este vorba despre romanul lui Dumitru Beleneș, apărut la 
editura Oastea Domnului din Sibiu în anul 2012, roman în care 
aceste prezintă primii 10 ani din viaţa preotului loan Mirea, 
cel care va ajunge mai târziu Episcopul losif Gafton. 

7 Gheorghios D. Matallinos, Parohia - Hristos în mijlocul nostru, 
traducere pr. prof. loan |. Ică, Deisis, Sibiu, 2004, p. 117. 


cimitirului sau a unor clădiri anexe bisericii. Preotul va 
merge însoţit de epitrop și de preferabil un membru al 
consiliului parohial pentru a vedea fiecare familie din 
parohiei cum și în ce fel poate să ajute la ducerea la bun 
sfârşit a celor începute. 

Ca o concluzie preotul nu trebuie să uite „să-i viteze 
în mod regulat şi constant pe cei bolnavi, pe cei în vârstă, 
pe cei săraci şi pe cei care se află în diferite situaţii grele. 
El trebuie să-i consoleze, să le insufle curaj, să le dea 
speranţă și să se îngrijească de ajutorarea lor”?. Și să fie 
conştient că acest lucru nu se poate realiza fără ajutorul 
vizitelor pastorale. 

În câteva cuvinte putem spune că prin vizitele 
pastorale se continuă Liturghia din Biserică sau am putea 
spune că ele reprezintă o „Liturghie după Liturghie” Ele 
ne arată că Liturghia nu rămâne doar la actul săvârșirii 
ci ea se continuă în viaţa preotului și implicit prin vizita 
preotului și în viaţa credincioșilor. Ele sunt ocazii prin 
care preotul poate să-și cunoască enoriași mai ales dacă 
este un preot venit nou un parohie. De asemenea, ele 
reprezintă un prilej de a sta de vorbă cu membrii Bisericii 
şi a-i învăţa. Reprezintă un prilej de-a-i cerceta pe cei 
aflați în suferință. De asemenea, urmând exemplul 
păstorului și turma va începe să-și facă vizite şi astfel se 
va restabilii pentru oameni comuniunea pierdută. Am 
putea spune că vizitele pastorale fac parte din marea 
misiune pastorală și de catehizarea pe care preotul o are 
primită de la Hristos și prin care preotul nu face altceva 
decât să-i conducă pe oameni spre Hristos. 


8 Pr. Prof. Univ. Dr. Nicolae D. Necula, op. cit., p. 290. 
9 Pr. Prof. Dr. Valer Bel, Misiune, parohie, pastoraţie, ed. 
Renaşterea, Cluj-Napoca, 2006, p. 97. 

TREI MEDITAŢII DUHOVNICEȘTI 


Tehnica în lumina moralei creștine 


Prin tehnică înţelegem totalitatea mijloacelor meca- 
nice prin care omul acţionează asupra naturii, o exploa- 
tează, se străduieşte să îi poată stăpâni forţele. 

Despre apariţia ei în istorie se poate vorbi începând 
cu primele invenţii, însă despre o tehnică industrială 
începe cu sec. al XVIII-lea. 


ai 


Creștinismul vede în tehnică expresia spiritului cre- 
ator al omului și a puterii lui de stăpânire asupra naturii 
dar în concordanţă cu voia lui Dumnezeu. 

De aceea tehnica e considerată nu un scop al vieţii 
ci un mijloc pus în slujba omului și a societăţii. 

Putem spune că în sine tehnica e bună însă depinde 
de modul cum este folosită în slujba vieţii sau a morţii, 
a construcţiei, a distrugerii, a binelui sau a răului prin ea 
făcându-se bine sau rău. 

Efectele folosirii tehnicii atârnă de valoarea spirituală 
a omului pentru că numai un om spiritualizat va da sens 
pozitiv tehnicii. 


Parabola bogatului căruia i-a rodit țarina 
(Lc. 12, 16-21) 


Pentru a înţelege mai bine sau pentru a tâlcui această 
parabolă este necesar să ne uităm la contextul în care a 
spus-o Mântuitorul Hristos. Trebuie să reținem că para- 
bola a fost prilejuită datorită unei cerţi dintre doi fraţi 
din cauza unei moșteniri. Aflaţi în conflict, unul dintre 
ei apelează la sprijinul Mântuitorului spunând: Învăţă- 
torule, zi fratelui meu să împartă cu mine averea” Lc. 12. 

Plecând de la această întâmplare Mântuitorul spune 
celor de faţă: „Luaţi seama să vă feriţi de lăcomie căci 
toată viaţa cuiva nu stă în prisosul avuţiilor sale”. Acest 
adevăr Mântuitorul l-a explicat prin această parabolă. 


Preot IOAN VASILE CHEREGI 


Bogatul din parabolă poate fi orice om care cu grijă 
îşi ară ogorul iar binecuvântarea lui Dumnezeu se 
revarsă, știut și neștiut, cum s-a revărsat peste bogatul 
din parabolă. Acesta văzându-și câmpul plin de roade 
bogate, în loc să mulţumească lui Dumnezeu, în loc să 
îi ajute pe alţii, pe cei neajutoraţi, nu se vede decât pe 
sine, stomacul sau plăcerile sale cele trupești, făurindu- 
și pe loc un plan de viaţă ca pe viitor să nu mai mun- 
cească rezumându-și întreaga viaţă la a bea, a chefui etc. 

În acest scop se hotărăşte şi să îşi lărgească hambarele 
dar peste toate vine voia Ziditorului: „Nebunule în 
această noapte se va cere de la tine sufletul tău şi cele 
ce ai strâns ale cui vor fi?” 

Reţinem faptul că Sfânta Scriptură are un respect 
deosebit faţă de om și întrebuinţează cu grijă cuvântul 
nebun, fiind chiar interzis să-l folosim faţă de semenii 
noștri. El e numit așa însă pentru că e nesocotit total 
sufletește partea esenţială din făptura noastră. 

Sfântul Vasile cel Mare așează pe bogatul din această 
parabolă alături de fiarele sălbatice și chiar mai prejos 
de acestea pentru că și animalele au măsură. Bogatul 
din parabolă s-a crezut stăpân al morţii trăgând astfel 
din acest motiv calificativul de nebun. Numindu-l nebun 
Mântuitorul Hristos ne lasă să înţelegem sentinţa pro- 
nunţată de Dumnezeu asupra lui nu numai în această 
viaţă ci şi în veșnicie. 

Sfântul Apostol Pavel spune: „Rădăcina tuturor rele- 
lor este iubirea de arginţi iar cei ce au poftit-o s-au rătă- 
cit de la credinţă (1 Tim. 6; 10). 

Aceasta este concluzia pe care Mântuitorul a exami- 
nat-o la sfârșitul parabolei (Lc. 12, 21). 

Aşa se întâmplă cu cel ce își adună comori sieși şi nu 
în Dumnezeu se îmbogățește. 

Pilda celor zece fecioare 
(Mt. 25, 1-13) 


Mirele închipuie pe Mântuitorul Hristos. 

Nunta - imaginea judecății de apoi, a doua sa venire 
când cei buni care în viaţă au săvârșit fapte bune, vor 
intra în fericirea cea veșnică cu binecuvântarea lui Dum- 
nezeu spre a o moșşteni. 

Cele 10 fecioare ne închipuiesc pe noi oamenii. Pre- 
cum aceste fecioare trebuiau să aștepte noaptea pe mire 
cu candelele aprinse, tot așa şi noi trebuie să fim pregă- 
tiţi a aştepta intrarea în Împărăţia lui Dumnezeu, adică 
pragul trecerii din viaţa pământească în cea veșnică, în 
inevitabilul ceas al morţii. 

Fecioarele înțelepte închipuiesc pe adevărații creștini 
care s-au împodobit cu virtuţi toată viaţa lor trăind în 
credinţă, având dragoste de Dumnezeu dar practicând 
şi iubirea faţă de aproapele, aceștia nu cugetă, nu comit 
nici un rău și practică numai binele, care deci își așteaptă 
încheierea călătoriei pământeşti cu seninătate, echilibru 
sufletesc fiindcă îi fericesc faptele lor bune, astfel că des- 
părţirea lor de lumea aceasta o înţeleg ca început al 
fericirii veșnice. 

Fecioarele neînţelepte sunt creștinii cei care numai 
cu numele dovedesc aceasta neavând fapte bune sunt 


răi nu îşi deschid ochii lor sufletești, nu ascultă de con- 
ştiinţa lor care în întreaga lor viaţă devin robi ai păcate- 
lor de tot felul și nu se gândesc astfel niciodată la ceasul 
morții. 

Candelele închipuie credinţa. 

Untdelemnul, faptele bune. 

Credinţa cuiva se adeverește prin fapte bune căci fără 
de acestea ar fi moartă, precum trupul fără suflet este 
mort. 

Candelele aprinse închipuie credinţa însoţită de fapta 
bună, candelele stinse închipuie credinţa însoţită de 
fapta bună, candelele stinse închipuie credinţa însă lip- 
sită de fapte bune. 

Timpul de așteptat al mirelui e viaţa pământească. 

Adormirea înainte de venirea Mirelui închipuie 
surprinderea morţii de care nu e scutit nimeni dintre 
cei buni sau răi 

Deosebirea dintre starea de veci a celor buni și a celor 
răi se arată clar prin cuvintele următoare:,„Atunci se deș- 
teptară toate ...” cuvinte raportate la viaţa de apoi pe 
care o închipuie venirea Mirelui. 

Atunci cei buni vor fi primiţi în Împărăţia lui Dumne- 
zeu ca fecioarele înțelepte care au intrat la nunta cu 
Mirele iar cei răi vor fi lăsaţi pe dinafară ca fecioarele 
neînţelepte. 


H TAPABOAH TĂÂN A6HA MAPOENIGNI 

La scara-aceea de pe cer 
Ce tu n-o vezi, dar alţii-o văd 


Veni-va odată un stingher 
Împodobit de tot c-un văl. 


Va descuia și uşi şi fiare 

Şi lanţuri, le va face ceară, 
lar din adânc un foc și pară 
Va mistui la timp de seară. 


Va curge-n inimi pocăinţa, 
Supunerea sau semeţia 

În timp ce munţii-şi 'nalţă fruntea 
Ca să cuprindă măreţia. 


lar apele vor să cuprindă 

A valului bogat dantelă 

Cât vezi cu ochii o oglindă 

Te poartă-n sus, ca pe-o nacelă. 


Şi, dezbrăcaţi de bun, de rău, 

De tot ce-ai mai putut să strângi vreodată 
Vei sta la rând cu propriul Eu, 

Cătând sub mantia curată. 


NEDIOARA PALADE 


Doamne, Te F 
pulluumese 


dA 


Doamne pentru fiecare clipă 
Din viaţă-Ţi mulţumesc, 

Că m-am bucurat de soare 
Şi de harul Tău ceresc. 


Mi-ai dat glas de ciocârlie 
Ca să pot să Te cinstesc 

Dar şi har în poezie, 

Pentru toate-Ţi mulţumesc. 


Pentru fiecare clipă dăruită-n cartea vieţii, 

Pentru aripa de vultur rănită-n tinereţe, 

Pentru partea înălţării din cenușă către soare, 

Eu, câtun grăunte-n mare, mă închin și-Ţi cer iertare! 


LIVIA ILCĂU 

Cea Oua 


lisuse, Doamne lisuse 
Nume scump la mine ajuns 
Şi în suflet mă pătrunse 

Fii cu mine-ntotdeauna 
Precum soarele și luna. 


Soarele să-mi lumineze 
Luna plină să-mi vegheze 
Calea-i lungă pân la Tine 
Eu mă rog s-ajung cu bine 


lar de-o fi vreo poticnire 
Fie Doamne a Ta voire 
Nu-mi lăsa pe căi greșite 
Paşii mei pe vremi cernite 


Ai tu grijă de noi toţi 

Ca să fim ai Tăi pe veci. 
Şi ne iartă, şi ne-ndură 
Că suntem a Ta făptură 


Şi vezi Doamne, lumea-i lume 
Multe ori uită de Tine 

Atunci greul când i-apasă 
Ochii lacrimile-și varsă 


Alergând la Tine-n grabă 
Alinare-n suflet ca să aibă 
Doamne, vino și ne-ascultă 
Strigând la Tine, Doamne ajută. 


PETRU IOSIF TOMA 


Cei care cred în Dumnezeu 

Sunt întemeietori de bine 

Şi făcători de pace. 

Pentru pâinea cea de toate zilele, 
Pentru liniștea săracilor, 

Pentru cei suferinzi 

Ca un balsam, 

E liniştea pe care forţa divină 

O aduce pe pământ 

În armonie deplină ! 


PETRU JICHICI 

CO/utiz-ne 0 


Ajută-ne Doamne să fim cum ne vrei, 
Să știm judeca așa cum e drept - 

Dă știm preţui pe cel înţelept 

Şi fiece faptă să aibă temei. 


În noi şi oriunde, ajută-ne Sfinte, 

Să fim oameni buni, cinstiţi și curaţi - 
Străini sau prieteni, cu toţii ca fraţii, 
Să-ţi ştim respecta povaţa, Părinte. 


Dar cât de departe suntem de ce-i drept ... 
Prea multă minciună, jaf, crimă și ură - 
Puţinii cuminţi îndură, îndură, 

Ducându-și amarul în cuget și-n piept. 


Normalul se stinge, uităm să trăim - 
Semen cu semen se calcă-n picioare, 
Uitându-și menirea în lumea cea mare - 
Ajută-ne Doamne doar oameni să fim. 


Dr. TEONA SCOPOS 


Pag 
Când oi avea de tine nuntă parte 
Şi-n rochie de mireasă când păşesc 


Să ai de grijă Maică Preacurată 
Ca om de omenie să-mi găsesc 


Cu suflet bun şi chibzuit la vorbă 
Să fie prețuit de-ntregul sat 

La sfânta să se ducă-n sărbătoare 
Chemat de clopotele care bat 


Copiii să ni-i creştem în lumină, 

Şi cu credinţă-n bunul Dumnezeu 
Să-i ascultăm cu glasul ca de înger 
Cum spun cuvinte sfinte din credeu 


lar mie maică bună dă-mi putere 

Pe toţi ai casei ca să-i ocrotesc 

Să pot să cânt, să plâng cu toţi deodată, 
Şi cu iubirea mea să-i învelesc 


Când oi avea de tine nuntă parte 
Şi-n rochie de mireasă când păşesc 
Măicuţă sfântă tu să fii cu mine 
lar eu în ruga mea îţi mulţumesc. 
TEODOR JURCA 


e răul -a 


„.. Şi aţi căzut 

pe pământul gol, 

m-aţi supărat și m-aţi bucurat, 
mă veţi supăra și mă veţi bucura, 
căci lumea nu poate fi întreagă 
decât cu voi, 

nu poate fi frumoasă 

decât cu voi, 

nu poate fi păcătoasă 

decât cu voi. 

voi sunteţi credinţa 

şi necredinţa, 

binele 

şi răul, 

frumuseţea 

şi urâţenia, 

liniștea 

şi vacarmul, 

înţelepciunea 

şi nebunia, 

dăinuirea 

şi efemerul, 

iluminarea 

şi întunericul, 

dragostea 

şi ura, 

minunăţia 

şi oroarea, 

așteptarea 

şi nerăbdarea, 

puterea 

şi nevolnicia, 

milostenia 

şi lăcomia, 

înţelegerea 

şi neînţelegerea, 

comuniunea 

şi singurătatea, 

adevărul 

şi minciuna. 

M-aţi supărat și m-aţi bucurat, 
mă veţi supăra și mă veţi bucura. 
Aţi căzut 

pe pământul cel gol, 

voi, frumoșilor, 

păcătoşilor, 

întregitorilor! 


IOAN SEBEȘANUL 

ACTUALITATEA BISERICEASCĂ 


Slujiri arhierești. În ultima perioadă de timp 
Preasfinţitul Episcop-vicar Paisie Lugojanul a efectuat 
următoarele slujiri arhierești: 

- în ziua de 8 noiembrie, de praznicul Sfinţilor Arhan- 
gheli Mihail și Gavriil a participat la târnosirea bisericii 
„Naşterea Maicii Domnului” și „Sfinţii Martiri Brâncoveni” 
din Deva, într-un sobor de arhierei condus de Preaferici- 
tul Părinte Patriarh Daniel; 

- în ziua de Duminică 9 noiembrie a slujit Sfânta Litur- 
ghie la catedrala episcopală din Deva, împreună cu mai 
mulți membri ai Sfântului Sinod, în prezenţa Preafericitu- 
lui Părinte Patriarh Daniel; 

- Duminică 16 noiembrie a săvârșit Sfânta Liturghie la 
parohia Timișoara-Mehala, protopopiatul Timișoara |. 


Preasfinţia Sa a săvârșit Sfânta şi Dumnezeiasca Liturghie 
în biserica parohială cu hramul „Înălţarea Domnului”, în 
prezenţa a numeroşi enoriaşi. În cadrul slujbei, ierarhul a 
hirotonit întru diacon pe licenţiatul în Teologie Lucrețiu 
Dan Rusu, ce urmează a fi hirotonit preot pe seama Paro- 
hiei Ohaba Română, din Protopopiatul Făget. La 
momemntul potrivit din slujbă, numeroși credincioși au 
primit împărtăşirea cu Trupul și Sângele Domnului nostru 
lisus Hristos, între care foarte mulţi copii. Răspunsurile 
liturgice au fost date de corul bărbătesc al studenţilor 
teologi de la Facultatea de Litere, Istorie și Teologie din 
cadrul Universităţii de Vest din Timișoara. În finalul Sfintei 
Liturghii, Preasfinţitul Episcop-vicar Paisie Lugojanul a dat 
citire Pastoralei Sfântului Sinod al Bisericii Ortodoxe 
Române privind însemnătatea Anului Omagial Euharistic 
(al Sfintei Spovedanii și al Sfintei Împărtășanii) şi al Anului 
Comemorativ (al Sfinţilor Martiri Brâncoveni), adresată 
monahilor, clericilor și credincioșilor din cuprinsul Patri- 
arhiei Române la prima duminică din Postul Nașterii Dom- 
nului. În încheiere, POn. Părinte paroh Cristian Constantin, 
consilier economic al Arhiepiscopiei Timișoarei, a adresat 
mulţumiri Preasfinţiei Sale pentru binecuvântarea slujirii 
împreună, cât și pentru întreaga purtare de grijă arătată; 

- vineri 21 noiembrie, de praznicul „Intrării în Biserică 
a Maicii Domnului” Preasfinţitul Părinte Paisie Lugojanul, 
Episcop-vicar al Arhiepiscopiei Timișoarei, a slujit la cate- 
drala mitropolitană din Timişoara. Cu acest prilej, ierarhul 


a săvârşit Sfânta și Dumnezeiasca Liturghie, înconjurat de 
un sobor de preoți şi diaconi, slujitori ai sfântului locaş. În 
cadrul slujbei, a fost hirotonit un diacon. Cuvântul de 
învăţătură a fost adresat credincioșilor prezenţi la Sfânta 
Liturghie de PC. Părinte loan Petru Pană, care a subliniat 
câteva momente importante din viaţa Maicii Domnului 
nostru lisus Hristos. La momentul potrivit, foarte mulţi 
credincioși s-au împărtășit cu Trupul și Sângele Domnului 
nostru lisus Hristos. Preasfinţitul Părinte Paisie Lugojanul 
a săvârșit la finalul Sfintei Liturghii slujba parastasului 
pentru vrednicul de pomenire Mitropolit Nicolae Cor- 
neanu, care ar fi împlinit în data de 21 noiembrie venera- 
bila vârstă de 91 de ani. Răspunsurile la Sfânta Liturghie 
au fost date de corul catedralei mitropolitane din Timi- 
şoara, condus de POn. Părinte Dan Dragomir; 

- Duminică 23 noiembrie, Preasfinţitul Părinte Paisie 
Lugojanul, Episcop-vicar al Arhiepiscopiei Timișoarei, a 
slujit la catedrala mitropolitană „Sfinţii Trei lerarhi” din 
Timișoara. Preasfinţia Sa a oficiat Sfânta și Dumnezeiasca 
Liturghie înconjurat de un sobor de preoţi și diaconi, slu- 
jitori ai sfântului locaş. În cuvântul de învăţătură adresat 
celor prezenţi, lerarhul a tâlcuit câteva dintre învăţăturile 
desprinse din pericopa evanghelică duminicală de la Luca 
12, 16-21, ce istorisește „Pilda bogatului căruia i-a rodit 
țarina”. În acest sens, Preasfinţitul Părinte Paisie a arătat 
că, înainte de toate, omul are datoria de a mulţumi lui 
Dumnezeu pentru binecuvântările şi binefacerile 
revărsate asupra lui, cât şi pentru sănătatea şi prosperitatea 
casei lui, iar bogăţia să o privească ca pe un dar de la 
Dumnezeu, ce trebuie pus şi în folosul semenilor nevoiaşi. 
La momentul rânduit din slujbă, numeroşi credincioşi au 
primit împărtăşirea cu Trupul și Sângele Mântuitorului 
nostru lisus Hristos. Răspunsurile la Sfânta Liturghie au 
fost date de corul catedralei mitropolitane. 


Binecuvântare de biserică. Credincioșii parohiei 
Remetea Luncă din protopopiatul Făget au primit dumi- 
nică, 2 noiembrie, vizita Preasfinţitul Părinte Paisie Lugo- 
janul, Episcop-vicar al Arhiepiscopiei Timișoarei. Sărbă- 
toarea a fost prilejuită şi de împlinirea a 500 de ani de la 
prima atestare documentară a localităţii, dar și de împli- 

nire a 60 de ani de la târnosirea bisericii din sat. Preasfin- 


ţia Sa a fost întâmpinat la venirea în parohie de soborul 
slujitor condus de P.On. Părinte Bujor Păcurar, protopopul 
Făgetului, și de foarte mulţi copiii și tinerii îmbrăcaţi în 
haine tradiţionale de sărbătoare. Cu acest prilej, lerarhul 
a binecuvântat lucrările de renovare și înfrumusețare rea- 
lizate prin osteneala credincioşilor din această localitate 
la biserica cu hramul "Naşterea Maicii Domnului” În con- 
tinuare ierarhul, înconjurat de un sobor de preoţi și dia- 
coni de la mai multe parohii din cuprinsul protopopiatu- 
lui Făget, a săvârșit Sfânta și Dumnezeiasca Liturghie în 
prezenţa enoriașilor și a numeroși credincioși din locali- 
tăţile învecinate, precum și a reprezentanţilor locale și 
centrale din zonă. În semn de preţuire şi apreciere pentru 
pentru bogata activitate pastoral-misionară și adminis- 
trativ-gospodărească desfășurată în parohie în cei 15 ani 
de păstorire, PC. Părinte Vasile Ulici, parohul bisericii, a 
fost hirotesit iconom- stavrofor. 


Întâlnire cu tinerii timişoreni. În ajunul zilei de 13 
noiembrie, când Biserica Ortodoxă face pomenirea 
Sfântului lerarh loan Gură de Aur, Patriarhul 
Constantinopolului, tinerii grupului de cateheză al 
parohiei Timişoara-Fratelia, coordonaţi de PC. Părinte 
Alexandru Ranca, au organizat, cu binecuvântarea Prea- 
sfinţitului Părinte Paisie Lugojanul, un moment duhovni- 
cesc închinat marelui ierarh. Cu acest prilej, a fost oficiată 
slujba Acatistului Sfântului lerarh loan Gură de Aur și, de 
la miezul nopţii, a fost săvârșită Sfânta și Dumnezeiasca 
Liturghie arhierească. Alături de membrii grupului cate- 
hetic ortodox „Sfântul loan Gură de Aur” al parohiei 
Timișoara-Fratelia au participat și tineri din grupurile cate- 
hetice ale parohiilor Timișoara - Viile Fabric, Timișoara — 
Zona Dacia, Timișoara -— losefin şi Timişoara - Calea Lugo- 
jului, alături de preoţii şi diaconii coordonatori. Un 
moment liturgic important l-a constituit sfinţirea Sfinte 
Cruci, donată de membri grupului catehetic al parohiei 
Timişoara Fratelia, ce va străjui de acum înainte Sfânta 
Masă din Altarul sfântului lăcaş. 


Aniversări corale. Evenimentul aniversar care mar- 
chează 10 ani de la înființarea corului, Invierea”al parohiei 
Foeni a fost organizat Duminică 23 noiembrie de către 


P.On. Părinte Nicolae Strizu, parohul bisericii din Foeni, 
dirijorul și fondatorul corului „Învierea”. Corul, înfiinţat în 
anul 2004, păstreaza tradiţia mai multor generaţii de 
coriști, de mai bine de 130 de ani. Alături de membrii 
corului „Învierea” şi de credincioşii parohiei, a luat parte 
la momentul festiv de la biserica, Adormirea Maicii Dom- 
nului” din Foeni și Corala feminină, Carmina Dacica”a Casei 
de Cultură a Municipiului Timișoara, dirijată de profesoara 
Flora Toth, precum și Corul bărbătesc al Parohiei Giroc, 
din Protopopiatul Timișoara |, dirijat de prof. Mircea Sturza. 

De asemenea, corul“Sfânta Maria”al Parohiei Giarmata 
Vii, din Protopopiatul Timișoara |, a aniversat sâmbătă, 29 
noiembrie, împlinirea a zece ani de activitate, printr-un 
concert festiv de colinde şi cântece patriotice. Evenimen- 
tul a avut loc în biserica parohială cu hramul “Nașterea 
Maicii Domnului”, în prezenţa a numeroși credincioși ai 
parohiei și a oficialităților locale, care au sprijnit iniţiativa 
organizătii concertului. La invitaţia preotului paroh Vasile 
Suciu, bucuria aniversării a fost împărtășită de alte șașe 
formaţii corale bisericești de prestigiu din cuprinsul Arhi- 
episcopiei Timișoarei și a Episcopiei Caransebeșului, dar 
şi de reputati artiști și interpreţi din Banat. Cu acest prilej, 
fiecare cor a interpretat un număr de patru piese, atât 
colinde și alte creaţii religioase, cât și imnuri dedicate Marii 
Uniri de la 1 decembrie 1918. Totodată, la eveniment au 
fost prezenţi și POn. Părinte Zaharia Pereș, consilier cul- 
tural al Arhiepiscopiei Timișoarei și Doamna prof. Daniela 
Buzatu, inspector de Religie în cadrul Inspectoratului 
Școlar Judeţean Timiș. 


Activitate A.S.C.O.R. Grupul psaltic al Asociaţiei 
Studenţilor Creştini Ortodocși Români — filiala Timișoara, 
a participat duminică 23 noiembrie la Sfânta Liturghie 
slujită la biserica "Sf. Prooroc Ilie Tesviteanul” de la aero- 
portul Timișoara de către PC. Părinte Robert Nedelcu, 
coordonator al A.S.C.O.R-ului, invitat al preotului paroh. 
Răspunsurile liturgice au fost cântate pe versiunea de 
muzică psaltică de către tineri îmbrăcaţi în port naţional, 
îmbinând astfel cele două mari caracteristici ale poporu- 
lui român: dragostea de Dumnezeu și valorificarea 
tradiției. Membrii A.S.C.O.R. care formează acest grup de 
muzică psaltică au fost îndrumați de Loredana Miînzat, 
absolventă a facultații FEAA Timişoara, iar Apostolul a fost 
citit de Bogdan Camalessa, absolvent al Universităţii "Poli- 
tehnica” din Timişoara. 


Publicaţie parohială. La iniţiativa și prin grija POn. 
Părinte paroh Vasile Suciu, a apărut un nou număr al revis- 
tei,Vatră nouă”, revista comunităţii locale din Giarmata Vii 
(anul XV, nr. 170, octombrie 2014, 20 pp.), într-o ţinută 
grafică foarte bună, cuprinzând în special materiale dedi- 


catevrednicului de pomenire Mitropolit Nicolae Corneanu. 


Rubrică alcătuită de 
GEORGE GIURGIU şi VALENTIN BIRĂU 

